Ένα Όσκαρ στον Γκάλο… | sportime.gr\nΈνα Όσκαρ στον Γκάλο…\nΣπύρος Γιαννόπουλος 21/01/2019 00:00:40\nΡέφικ Σαμπανάτζοβιτς: «Του χρόνου είναι η χρονιά του Ανέλ»\nΑΕΚ: Περιμένει να γυρίσουν Λιβάια-Ολιβέιρα για τις συζητήσεις\nΗ ΑΕΚ στο καλύτερο φετινό της δεκάλεπτο απασφάλισε με στόχο την εστία του Αστέρα. O Πόνσε έφτασε τα 10 τέρματα αγκαλιάζοντας τη δεύτερη θέση των σκόρερ, αναδείχθηκε MVP και η Ένωση κατέκτησε τη δεύτερη συνεχόμενη νίκη. Όλα τα παραπάνω ανήκουν στο φανταχτερό προσκήνιο και ομολογουμένως συγκεντρώνουν τεράστιο ενδιαφέρον για συζητήσεις και ατέλειωτες αναλύσεις.\nΩστόσο, σε μια ιστορία, πέρα από τους ήρωες που κλέβουν την παράσταση και μαγνητίζουν αψήφιστα το φως των προβολέων, υπάρχουν και εκείνοι οι άλλοι, οι αφανείς. Οι ακούραστοι «εργάτες» που ενίοτε αξίζουν, αλλά λησμονείται από πολλούς, ένα μικρό «μπράβο», το οποίο κατά βάση θεωρείται αυτονόητο.\nΣε αυτή την κατηγορία ανήκει και ο Ροντρίγκο Γκάλο. Η απόδοση του Βραζιλιάνου μπακ τη φετινή σεζόν δημιουργεί το αίσθημα του σεβασμού σε όποιον τον έχει παρακολουθήσει επισταμένα.\nΟ 32χρονος πλέον Λατινοαμερικάνος, στην τελευταία χρονιά του συμβολαίου του και σαφέστατα όχι στην πρώτη του ποδοσφαιρική νιότη, εξελίσσεται στον άνθρωπο που σε ποδοσφαιρικά Όσκαρ θα έπαιρνε με κλειστά τα μάτια το βραβείο του β’ ανδρικού ρόλου.\nΣτο παιχνίδι με τον Αστέρα, ο Γκάλο έδειξε για ακόμα μια φορά πόσο χρήσιμος μπορεί να αποδειχθεί για την Ένωση. Πάνω απ’όλα απέδειξε πως οι ασίστ με τον ΠΑΣ δεν ήταν προϊόν τύχης, αλλά ικανότητας, την οποία έχει σε περίσσευμα. Ο άνθρωπος σήμερα, για όποιον δεν το διαπίστωσε εκ πρώτης όψεως, είναι, χωρίς την παραμικρή προσπάθεια μείωσης της αξίας του Πόνσε, είναι ο MVP της αναμέτρησης.\nΤόσο στο πρώτο γκολ, όσο και στο δεύτερο, ο έμπειρος ακραίος κάνει τη σέντρα για να «σπάσει» στη συνέχεια από δύο επαφές και να μετουσιωθεί σε έτοιμο γκολ σε Λιβάια και Άλεφ.\nΤα νούμερά του, όπως έχει τονιστεί πολλάκις, προσεγγίζουν την τρέχουσα περίοδο παρόμοια με εκείνα ενός εξτρέμ. Στις 23 συμμετοχές του μετράει 3 γκολ, 3 ασίστ και αρκετές πάσες που υπό προϋποθέσεις θα του χρεώνονταν ως ασίστ, με τον εν λόγω αριθμό σε αυτή την περίπτωση ήταν ακόμα μεγαλύτερος.\nΟ Γκάλο βαδίζοντας στους τελευταίους μήνες του συμβολαίου του με τους «κιτρινόμαυρους» παίζει πολύ πιο άνετα από όταν πρωτοήρθε στην ομάδα. Ουδείς ξέρει αν θα συνεχίσει και του χρόνου. Ενδεχομένως, να προτιμηθεί το καλοκαίρι κάποιος άλλος για τη θέση του και εκείνος να αποχωρήσει περήφανα από τον σύλλογο που υπηρετεί ακούραστα από το 2015 και που έχοντας οικοδομήσει μια ζωή στην Ελλάδα, δεδομένα θα ήθελε να συνεχίσει να το πράττει.\nΠαρόλα αυτά, κακά τα ψέμματα, ο Βραζιλιάνος αποδεικνύεται στρατιώτης σε ό,τι κι αν του έχει ζητηθεί. Και οι στρατιώτες που δίνουν και την ψυχή τους, θα πρέπει να ανταμείβονται. Ακόμα κι αν δεν θα βρίσκονται ούτε στην πρώτη, ίσως ούτε και στη δεύτερη γραμμή κρούσης…\nΑΕΚ- Αστέρας Τρίπολης 3-0: «Φωτιά» στη βροχή η Ένωση\n« Εφτασε Θεσσαλονίκη ο Γιαννούλης (pics)\nLa Liga: Ο Μέσι «καθάρισε» και πάλι για την Μπαρτσελόνα »


Βουλή Archives | Page 46 of 109 | ΠΑΣΟΚ\nΔήλωση Ανδρέα Λοβέρδου, Κοινοβουλευτικού Εκπροσώπου της Δημοκρατικής Συμπαράταξης για την συνεδρίαση του ΕΣΕΠ Η συζήτηση στο Εθνικό Συμβούλιο Εξωτερικής Πολιτικής ήταν δημιουργική. Η Τουρκία δεν θέλει αλλά και δεν μπορεί να αντιληφθεί πως στην ΕΕ είναι αδιανόητο να υπάρχουν κράτη-μέλη με ξένα στρατεύματα και συνθήκες εγγυήσεων. Κι όσο δεν θέλει και δεν μπορεί η Τουρκία … Continue reading Δήλωση Ανδρέα Λοβέρδου Κοινοβουλευτικού Εκπροσώπου της Δημοκρατικής Συμπαράταξης για την συνεδρίαση του ΕΣΕΠ\n10 Ιουλίου 2017 10 Ιουλίου 2017\nΒΑΣΙΚΑ ΣΗΜΕΙΑ ΟΜΙΛΙΑΣ Γ. ΑΡΒΑΝΙΤΙΔΗ ΕΙΣΗΓΗΤΗ ΤΗΣ Κ.Ο. ΤΗΣ ΔΗΜΟΚΡΑΤΙΚΗΣ ΣΥΜΠΑΡΑΤΑΞΗΣ ΚΑΤΑ ΤΗ ΣΥΖΗΤΗΣΗ ΤΗΣ ΕΠΙΚΑΙΡΗΣ ΕΠΕΡΩΤΗΣΗΣ ΜΕ ΘΕΜΑ: ΑΝΑΠΤΥΞΗ: Η (ΑΥΤ)ΑΠΑΤΗ ΤΗΣ ΚΥΒΕΡΝΗΣΗΣ ΤΩΝ ΣΥΡΙΖΑ – ΑΝΕΛ ΣΥΝΕΧΙΖΕΤΑΙ… Η ΑΝΑΠΤΥΞΗ ΕΙΝΑΙ 3 ΠΡΑΓΜΑΤΑ: Επενδυτικό Περιβάλλον Κλίμα στην οικονομία Εμπιστοσύνη. Δυστυχώς, και στα 3 έχουμε πρόβλημα. ΕΜΠΙΣΤΟΣΥΝΗ Κανείς σοβαρός επενδυτής δεν … Continue reading Όπου κι αν βάλουμε τον πήχη της ανάπτυξης περνάτε μονίμως από κάτω\n7 Ιουλίου 2017 10 Ιουλίου 2017 Γιώργος Αρβανιτίδης\nΗ υπεύθυνη Εργασίας, Κοινωνικής Ασφάλισης & Υγείας της Κ.Ο. της Δημοκρατικής Συμπαράταξης Εύη Χριστοφιλοπούλου, εξέδωσε την ακόλουθη ανακοίνωση: Το απόλυτο αλαλούμ με τους βρεφονηπιακούς σταθμούς επαναλαμβάνεται για ακόμη μια χρονιά! Και φέτος δεκάδες χιλιάδες παιδιά μένουν εκτός δομών με τις οικογένειές τους να βρίσκονται σε μεγάλη αναστάτωση. Το περυσινό πάθημα δεν έγινε μάθημα για την … Continue reading Βρεφονηπιακοί σταθμοί: Η απόλυτη εξαπάτηση από την κυβέρνηση\nΕρώτηση των βουλευτών της Δημοκρατικής Συμπαράταξης Γιάννη Κουτσούκου και Θεόδωρου Παπαθεοδώρου για ευθύνες Βαρουφάκη –Τσακαλώτου- Κοντονή από τις αποκαλύψεις σχετικά με την προετοιμασία «παράλληλου» νομίσματος ΕΡΩΤΗΣΗ Προς: Τον Υπουργό Οικονομικών κ. Ευκλείδη Τσακαλώτο Τον Υπουργό Δικαιοσύνης, Διαφάνειας και Ανθρωπίνων Δικαιωμάτων κ. Σταύρο Κοντονή Θέμα: «Οι ευθύνες Βαρουφάκη –Τσακαλώτου- … Continue reading Ερώτηση των βουλευτών της ΔΗ.ΣΥ. από τις αποκαλύψεις σχετικά με την προετοιμασία «παράλληλου» νομίσματος\n5 Ιουλίου 2017 10 Ιουλίου 2017 Γιάννης Κουτσούκος, ΘΕΟΔΩΡΟΣ ΠΑΠΑΘΕΟΔΩΡΟΥ\nΗ υπεύθυνη Εργασίας, Κοινωνικής Ασφάλισης & Υγείας της Κ.Ο. της Δημοκρατικής Συμπαράταξης Εύη Χριστοφιλοπούλου σχετικά με την ομιλία του Πρωθυπουργού στο Υπουργείο Υγείας, εξέδωσε την ακόλουθη ανακοίνωση: Δύο χρόνια μετά, ο κ. Τσίπρας επισκέφθηκε και πάλι το Υπουργείο Υγείας για να επαναλάβει τις ίδιες εξαγγελίες και τα ίδια ψέματα. Παρακολουθήσαμε μια κομματική φιέστα, με … Continue reading Οι ίδιες εξαγγελίες & τα ίδια ψέματα για την υγεία μετά από δύο χρόνια


Μεγάλη φωτιά κοντά στα σπίτια στην Αταλάντη - Σηκώθηκαν τα PZL (Φωτό, Bίντεο) | Lamianow.gr\nBy Lamianow.gr 6 Αυγούστου 2020, 14:02 0\nΜεγάλη φωτιά βρίσκεται αυτή την ώρα σε εξέλιξη πάνω από την πόλη της Αταλάντης. Η φωτιά εκδηλώθηκε από άγνωστο λόγο στο βουνό και καίει δασική έκταση. Άμεσα έσπευσαν στο σημείο 14 οχήματα με 42 άνδρες, γιατί καίει σε δύσβατη περιοχή. Σχεδόν αμέσως ξεκίνησαν και οι ρίψεις από τα δυο pzl που έσπευσαν από το αεροδρόμιο Λαμίας. Πριν λίγη ώρα σηκώθηκαν και τα 2 PΖL από το αεροδρόμιο της Λαμίας.


Ως τζαμί ξανάνοιξε η Μονή Παμμακάριστου στην Κωνσταντινούπολη – Cognosco Team\n17/01/2022 17/01/2022 ΘΡΗΣΚΕΙΑNo Comment on Ως τζαμί ξανάνοιξε η Μονή Παμμακάριστου στην Κωνσταντινούπολη\nΜετά την Αγία Σοφία και τη Μονή της Χώρας, άνοιξε -και πάλι- την Παρασκευή, 7 Ιανουραρίου, ως τζαμί η Μονή της Θεοτόκου Παμμακάριστου στην Κωνσταντινούπολη, η οποία είναι γνωστή και ως μουσείο Φετιγιέ.\nΤο Μουσείο Φετιγιέ, που βρίσκεται στο Φατίχ της Κωνσταντινούπολης, άνοιξε ως Τζαμί Φετιγιέ από τον ίδιο τον υπουργό Πολιτισμού και Τουρισμού, Μεχμέτ Νουρί Ερσόι, μετά από δύο χρόνια έργων συντήρησης και αποκατάστασης.\n«Ήταν ένα έργο που κράτησε 2 χρόνια και κόστισε 7 εκατομμύρια λίρες. Η αποκατάστασή του ολοκληρώθηκε γρήγορα. Ελπίζω ότι όταν ολοκληρωθεί πλήρως ο εξωραϊσμός του, θα δοθεί προς χρήση τόσο από τους πιστούς μας, όσο και από όσους θα έρθουν να το επισκεφτούν ως μουσείο. Είναι ένα έργο από το οποίο η Κωνσταντινούπολη θα κερδίσει», δήλωσε ο Τούρκος υπουργός.\nΗ Μονή Παμμακάριστου, γνωστή και ως Εκκλησία της Θεοτόκου Παμμακάριστου, είναι μια από τις πιο γνωστές ελληνικές ορθόδοξες βυζαντινές εκκλησίες και σημαντικό μνημείο στην Κωνσταντινούπολη. Από το 1601 ο κυρίως ναός λειτουργεί ως Φετιγιέ Τζαμί και το παρεκκλήσιο ως μουσείο. Πρόκειται για ένα από τα σημαντικότερα δείγματα Παλαιολόγειας αρχιτεκτονικής της Κωνσταντινούπολης και είναι το τελευταίο προ-οθωμανικό κτήριο που στέγασε το Οικουμενικό Πατριαρχείο. Έχει επίσης τα περισσότερα βυζαντινά ψηφιδωτά ωραιότερα ψηφιδωτά του 14ου αιώνα μετά την Αγία Σοφία και την Μονή της Χώρας.\nΜαρία Ζαχαράκη – Έθνος\nΕκκλησία, Ισλάμ, Κωνσταντινούπολη, Μονή Παμμακαρίστου, Ορθοδοξία, τζαμί, Τουρκία


Πατριωτικές κορώνες από τον Λαγό - 'Έξω φασίστα' η απάντηση του ακροατηρίου\nΣεισμός 5,1 Ρίχτερ ανοιχτά της Ικαρίας\nΤι θα ισχύσει φέτος για τεκμήρια και ηλεκτρονικές αποδείξεις\nΗ κακοκαιρία κρατά δεμένα πολλά πλοία - Ποια δρομολόγια εκτελούνται\nΠατριωτικές κορώνες από τον Λαγό - "Έξω φασίστα" η απάντηση του ακροατηρίου\nΈξοδος από το Εφετείο μετά την απολογία του κατηγορούμενου για διεύθυνση εγκληματικής οργάνωσης Γιάννη Λαγού EUROKINISSI\nΜε ένταση ολοκληρώθηκε η απολογία του ανεξάρτητου ευρωβουλευτή Ιωάννη Λαγού, στη δίκη της Χρυσής Αυγής. Ο Λαγός υποστήριξε πως δικάζεται για εγκληματική οργάνωση χωρίς να έχουν βρεθεί όπλα ή χρήματα, καταλήγοντας "γελάνε και οι πέτρες".\n30 Οκτωβρίου 2019 16:01\nΚαταχειροκροτημένος, ύστερα από μερικούς χειμαρρώδεις μονόλογους για τον πατριωτισμό και την ελληνική Δικαιοσύνη, ολοκλήρωσε την απολογία του ο ανεξάρτητος ευρωβουλευτής Ιω. Λαγός. Δευτερόλεπτα αφού υποστηρικτές του επιδοκίμασαν τον κατηγορούμενο στη δίκη της Χρυσής Αυγής, ο τελευταίος άκουσε και την άλλη πλευρά. «Έξω φασίστα. Φονιά. Σκουπίδια» φώναξαν προς τον Ιωάννη Λαγό.\nΗ απολογία του πρώην βουλευτή έκλεισε με διάφορες «κορώνες» από την πλευρά του, θέλοντας περισσότερο να αναδείξει το πολιτικό του προφιλ. Δήλωσε «περήφανος Έλληνας πολίτης» ενώ προχώρησε σε ευθεία επίθεση προς την ελληνική Δικαιοσύνη, κυρίως προς τα πρόσωπα των δικαστών που είχε απέναντί του. Οι ερωτήσεις που δέχθηκε ο ανεξάρτητος ευρωβουλευτής, φαίνεται πως δεν τον ικανοποίησαν, και στράφηκε σε βάρος της ίδιας και τον συναδέλφων της, τονίζοντας:\n«Δεν αποδέχομαι την ελληνική Δικαιοσύνη, απλά είμαι εδώ για να τα πω. Εμένα δεν θα με κάνετε να φοβηθώ, είμαι περήφανος Έλληνας πολιτης. Μπήκα φυλακή και κινδυνεύω να καταδικαστώ γιατί έδωσα τρόφιμα και αίμα σε Έλληνες. Εδώ και τέσσερα χρόνια συζητάτε για μερικές φωτογραφίες και κάθεστε εκεί και λέτε να απολογηθώ για μηνύματα που δεν υπάρχει η απάντηση του συνομιλητή. Δεν τολμάτε να αντιμετωπίσετε αυτά που έχουν γίνει, δεν έχετε το σθένος να αντιδράσετε».\nΟ Λαγός υποστήριξε πως δικάζετε για εγκληματική οργάνωση χωρίς να έχουν βρεθεί όπλα ή χρήματα, καταλήγοντας «γελάνε και οι πέτρες», ενώ αρνήθηκε να απαντήσει σε ερωτήσεις που σχετίζονται με τον εθνικοσοσιαλισμό ή το ναζιστικό. «Θα απαντήσω αν μου πείτε ότι διωκόμαστε για τια πολιτικές μας πεποιθήσεις» είπε.\nΠαράλληλα, δέχθηκε επανειλημμένες ερωτήσεις γύρω από την τηλεφωνική επικοινωνία που είχε με το Νικ. Μιχαλολιάκο το βράδυ της δολοφονίας του Παύλου Φύσσα. «Δεν έκρινα ότι έπρεπε να του πω. Ειχα αναστατωθεί εγώ, ο υπεύθυνος της Νίκαιας. Δεν είχα καταλήξει τί συνέβαινε.. Δεν ήξερα αν αυτός ο άνθρωπος είχε κάποια σχέση ή όχι με τη Χρυσή Αυγή». Δήλωσε την εμπιστοσύνη του προς τον πυρηνάρχη Νίκαιας, ένα «εξαιρετικό παιδί» το οποίο «πίστεψα όταν μου είπε ότι δεν είχε εμπλοκή με τη δολοφονία».\nΤέλος, ο κατηγορούμενος ανέφερε τα εξής:\n- για τους προστατευόμενους μάρτυρες: «Είναι κουκουλοφόροι και δασκαλεμένος και όσα ειπαν είναι ασυναρτησίες και γελοιότητες».\n- για τον Π. Φύσσα ότι σεν τον γνώριζε ούτε κατ’όνομα\n- για την ιεραρχία πως υπήρχε μόνο σε πολιτικά ζητήματα, όπου το πολιτικό συμβούλιο αναφερόταν στον αρχηγό.\n- για την επίθεση σε βάρος των Αιγύπτιων αλιεργατών: «Έμαθα για το περιστατικό αλλά δε με ενδιέφερε γιατί κανείς από αυτούς που φέρονται να συμμετείχαν στην υπόθεση δεν ήταν κανένας στη Χρυσή Αυγή, πλην ενός, του Πανταζή, ο οποίος με διαβεβαίωσε ότι δεν είχε καμία σχέση. Αυτο που είπα ήταν πως αν ευθύνονται Χρυσαυγίτες, καλά έκαναν και τους έπιασαν. Δεν θα προστατεύσω κάποιον που επιτέθηκε».\n- για την επίθεση κατά μελών του ΠΑΜΕ: «Ήταν μια ιδεολογική μάχη. Εκείνη την ημέρα με τραμπούκικη τακτική όπως πάνε οι κομουνιστές πάντα έγινε ότι έγινε. Υπήρχαν εκατέρωθεν τραυματισμοί αλλά τα παιδιά της Χρυσής Αυγής δεν πήγαν να πουν ότι τους επιτέθηκαν».\n- για στρατιωτική οργάνωση: «Δεν υπήρχε. Έχω δει κάποια βίντεο που πιστεύω τα παιδιά έκαναν εκδρομή. Έχω δει κάποιες γραφικές ενέργειες για να περάσουν κάποιες ώρες από τη ζωή τους οι άνθρωποι. Έψαχναν εναγωνίως να βρουν το οπλοστάσιο της Χρυσής Αυγής. Μπήκαν σε σπίτια, τα έσπασαν γιατί δεν βρήκαν τίποτα, ούτε όπλα, ούτε χρήματα».\nΤο δικαστήριο διέκοψε για την 6η Νοεμβρίου οπότε και έχει κληθεί να απολογηθεί ο τελευταίος των κατηγορούμενων και γενικός γραμματέας της Χρυσής Αυγής, Νικ. Μιχαλολιάκος.\nΠΕΡΙΣΣΟΤΕΡΑ: Χρυσή Αυγή, Παύλος Φύσσας, Δικαιοσύνη\nΔίκη Χρυσής Αυγής: Αμετανόητος ο Λαγός - "Δεν έχω να απολογηθώ για τίποτα"\nMegan Fox-Machine Gun Kelly «εγκλωβίστηκαν» στη Θεσσαλονίκη. Η απόδραση και τα σχόλια\nΟ διαβόητος μακελάρης του Οσλο έστειλε γράμματα σε επιζώντες - Αμετανόητος ο χειρότερος δολοφόνος στην ιστορία της Νορβηγίας\nΗ αντίδραση του Μπισμπίκη στο τραγούδι που του αφιέρωσε η Βανδή\nTo HONOR 50 αποτύπωσε κάθε στιγμή μας στην εκδρομή του SPORT24\nΧρυσή Μπάλα: Η τελική βαθμολογία της λίστας, στους 33 πόντους η διαφορά Μέσι - Λεβαντόβσκι\nΧρυσή Μπάλα: Μίδας ο Μέσι, κατέκτησε το έβδομο τρόπαιο της καριέρα του\nΝέα μέτρα και μετάλλαξη Όμικρον: Διστάζει η κυβέρνηση, παρά τον αριθμό των θυμάτων\nDebate ΚΙΝΑΛ: Άνοστο δείπνο για πέντε με "υπερπατριώτη" Λοβέρδο και παράλληλους μονολόγους\nGNTM 4: Αποχώρησε το μεγάλο φαβορί - Κλάματα στο πλατό\nΧάρης Τζωρτζάκης: Η συγκλονιστική ανάρτηση για την κόρη του και τον θάνατο της 8χρονης Όλγας\nΙσχυρός σεισμός 5,1 Ρίχτερ ανοιχτά της Ικαρίας\nΗ άγνωστη ιστορία του Βλάση Μπονάτσου με τους Πελόμα Μποκιού\nΕμβόλιο κορονοϊού: Επιφυλακτικοί οι Έλληνες για την τρίτη δόση\nΣκληρή κριτική Κασίγιας για Χρυσή Μπάλα: "Γι' αυτό δυσκολεύομαι να πιστέψω στα βραβεία ποδοσφαίρου"\nΜεξικό - ΗΠΑ 97-88: Οι Μεξικανοί έκαναν την έκπληξη κόντρα στην Team USA\nΠελέ σε Μέσι για τη Χρυσή Μπάλα: "Ένας δίκαιος φόρος τιμής σε ένα μοναδικό ταλέντο"\n4 χρόνια πριν: Το πρώτο debate μεταξύ των υποψηφίων προέδρων του ΠΑΣΟΚ\nΠοιες χώρες κλείνουν τα σύνορά τους λόγω της μετάλλαξης Όμικρον\nΕκτός εαυτού με τους παίκτες του ο Ηλίας Ζούρος σε τάιμ άουτ κόντρα στην Ισπανία: "Το ξαναλέω για ακόμη μία γαμ*** φορά"


Η πληθωρική Beth Ditto πρωταγωνιστεί στη νέα καμπάνια του Calvin Klein | LOOKmag\nΜαζί με τις Bella Hadid, Naomi Campbell και Diplo\nBella Hadid, Naomi Campbell, Diplo και Beth Ditto δείχνουν στη νέα καμπάνια εσωρούχων του Calvin Klein «τι σημαίνει σέξι».\nΜετά τα μοντέλα Bella Hadid, Diplo και Naomi Campbell, πρωταγωνιστικό ρόλο στην καμπάνια του Calvin Klein για τη σεζόν F/W'19 έχει και η πληθωρική και εκκεντρική Beth Ditto.\nΣε μια σειρά φωτογραφιών που κυκλοφόρησαν αυτή την εβδομάδα, η Ditto ποζάρει τη μία σε έναν καναπέ φορώντας ένα μαύρο δαντελένιο σουτιέν και την άλλη σε σούπερ σέξι πόζα με τη λεζάντα από κάτω να γράφει: «πώς είναι το σέξι;»\nΤο #MYCALVINS IRL γιορτάζει τις διαφορετικές ιδέες των διασημοτήτων του σχετικά με το τι σημαίνει σέξι για εκείνους, μέσα από ένα βίντεο σκηνοθετημένο από τον Bardia Zeinali και με φωτογραφίες από τον Daniel Jackson. Σκοπός της καμπάνιας, αλλά και της νέας σειράς εσωρούχων, είναι όχι μόνο να σε κάνει να δείχνεις σέξι, αλλά να νιώθεις κιόλας έτσι.


Πανηγυρίζει η Ιερά Μονή Σωσίνου την Κυριακή 25 Μαρτίου\nΤην Κυριακή 25 Μαρτίου πανηγυρίζει η Ιερά Μονή Σωσίνου η οποία είναι αφιερωμένη στον Ευαγγελισμό της Θεοτόκου.\nΤο Σάββατο στις 5 το απόγευμα θα τελεστεί ο Πανηγυρικός Εσπερινός, ενώ την Κυριακή θα τελεστούν διαδοχικά Όρθρος, Θεία Λειτουργία, Δοξολογία και θα ακολουθήσει απαγγελία ποιημάτων από τους μαθητές των σχολείων.\nΗ Εκκλησιαστική Επιτροπή καλεί όλους τους κατοίκους της περιοχής να δώσουν το παρών στις δύο εκδηλώσεις, τιμώντας τον διπλό εορτασμό, αλλά και την Ιερά Μονή, για την οποία οι προσπάθειες για την ανάδειξή της είναι συνεχείς.\nΠρος ενημέρωση όσων επιθυμούν να επισκεφθούν την Ιερά Μονή για πρώτη φορά, πρέπει να γνωρίζουν ότι απέχει από τα Ιωάννινα 50 χλμ, εξυπηρετείται με ασφάλτινο δρόμο και μόνο το τελευταίο 1,5 χλμ είναι ανηφορικό.\nΗ πρόσβαση γίνεται μέσω Παρακαλάμου, είτε από τη διασταύρωση της Εθνικής Οδού Ιωαννίνων-Κακαβιάς, είτε και μέσω της παλιάς Εθνικής Οδού Ιωαννίνων-Ηγουμενίτσας (από γέφυρα Σουλόπουλου) είτε ακόμη και μέσω της οδικής σύνδεσης Ζίτσα-Μαζαρακίου.\nΠεδινή Ιωαννίνων: Παρουσίαση του ιστορικού μυθιστορήματος της Αίγλης Κρίκη με τίτλο "Πορφυρά Παλάτια", στο Λύκειο Πεδινής, το Σάββατο 24 Μαρτίου, ώρα 19:00\nΟι Εκδόσεις Πηγή και η συγγραφέας, Αίγλη Κρίκη, σας προσκαλούν στην παρουσίαση του ιστορικού μυθιστορήματος με τίτλο "Πορφυρά Παλάτια", στο Λύκειο Πεδινής (Ιωάννινα) το Σάββατο 24 Μαρτίου στις 19:00, με την υποστήριξη του Πολιτιστικού Συλλόγου Πεδινής.\nΓια συνέντευξη με τη συγγραφέα, ενόψει της παρουσίασης, ή περισσότερες πληροφορίες για το μυθιστόρημα, παρακαλούμε καλέστε στο 211012 6900 ή στείλτε ηλεκτρονικό μήνυμα στο iwrite.pr2@gmail.com\nΈκτακτη ενίσχυση ύψους 253.000 ευρώ στο Δήμο Πωγωνίου από το Υπουργείο Εσωτερικών\nΤο ποσό των 1.394.500 ευρώ θα λάβουν\nοι Δήμοι του Νομού Ιωαννίνων\nΟ Υπουργός Εσωτερικών κ. Πάνος Σκουρλέτης ανακοίνωσε την έκτακτη οικονομική ενίσχυση 88 μικρών ορεινών και νησιωτικών Δήμων της χώρας, για το 2018, με συνολικό ποσό ύψους 20.597.000 ευρώ.\nΗ Απόφαση Κατανομής του ποσού: https://diavgeia.gov.gr/decision/view/6%CE%A7%CE%A6%CE%9C465%CE%A7%CE%987-%CE%A3%CE%9D%CE%95\nΠρέβεζα: Εξάρθρωση συμμορίας που ενέχεται σε διακίνηση μεγάλων ποσοτήτων κοκαΐνης, σύλληψη 5 ατόμων και κατάσχεση πάνω από (26) κιλά κοκαΐνης\n• Το χρηματικό ποσό των (4.780) ευρώ, ως προερχόμενο από εμπορία ναρκωτικών ουσιών,\n• Το χρηματικό ποσό των (616) λέβα Βουλγαρίας, ως προερχόμενο από εμπορία ναρκωτικών ουσιών,\n• (9) κινητά τηλέφωνα και (12) πακέτα σύνδεσης,\n• (256) νάιλον συσκευασίες και\n• (4) ρολά μονωτικής ταινίας.\nΟμοσπονδία Αδελφοτήτων και Ενώσεων Επαρχίας Πωγωνίου: Συγκροτήθηκε σε σώμα το νέο Δ.Σ.\nΓρηγόρης Άρμπυρος, Πρόεδρος της Ομοσπονδία Αδελφοτήτων\nκαι Ενώσεων Επαρχίας Πωγωνίου\nΠρόεδρος: Γρηγόρης Άρμπυρος (Βήσσανη)\nΑ’ Αντιπρόεδρος: Βασίλειος Μάνος (Αγία Μαρίνα)\nΒ’ Αντιπρόεδρος: Αλεξάνδρα Παπά (Άγιος Κοσμάς)\nΓεν. Γραμματέας: Στέλιος Λιάγκος (Κεράσοβο)\nΕιδ. Γραμματέας: Νικόλαος Κοτσίνης (Στρατίνιστα)\nΤαμίας: Λοΐζα Θεοδωράκη (Λάβδανη)\nΜέλη: Θωμάς Δραγοτινλής (Καστάνιανη)\nΚατά τη συνέλευση της 11ης Μαρτίου 2018 έγινε και η κλήρωση των δυο μεγάλων δώρων του λαχείου για την ενίσχυση της Ομοσπονδίας.\n1ος λαχνός αριθ. 599,\n2ος λαχνός αριθ. 278.\nαπόφαση του Α’ Αυτόφωρου Μονομελούς Πλημμελειοδικείου Αθηνών, ποινής φυλάκισης (89) μηνών, για χρέη στο Δημόσιο και απόφαση του Τριμελούς Πλημμελειοδικείου Αθηνών, ποινής φυλάκισης (16) μηνών, για συκοφαντική δυσφήμιση και ψευδή καταμήνυση.\nΔήμος Πωγωνίου: Εκδόθηκαν τα τέλη ύδρευσης των Τ.Κ. Χρυσόρραχης, Νεγράδων και Βήσσανης\nΕτικέτες ΒΗΣΣΑΝΗ, ΔΗΜΟΣ ΠΩΓΩΝΙΟΥ, ΚΟΙΝΩΝΙΑ, ΝΕΓΡΑΔΕΣ, ΟΙΚΟΝΟΜΙΑ, ΧΡΥΣΟΡΡΑΧΗ\nΕξιχνιάστηκε υπόθεση διάρρηξης σε διαμέρισμα στην Άρτα\nΕξιχνιάστηκε από το Τμήμα Ασφάλειας Άρτας σε συνεργασία με το Γραφείο Εγκληματολογικών Ερευνών Άρτας, υπόθεση διάρρηξης-κλοπής σε διαμέρισμα στην Άρτα και σχηματίσθηκε σχετική δικογραφία σε βάρος ενός 27χρονου υπηκόου Γεωργίας.\nΔήμος Πωγωνίου: Διακήρυξη δημοπρασίας για την εκμίσθωση δημοτικού ακινήτου στην Τ.Κ. Μαυρόπουλου\nδ) την αριθ. 32/2018 Απόφαση του Δημοτικού Συμβουλίου για την έγκριση δημοπράτησης\nε) την 31/2018 απόφαση της Οικονομικής επιτροπής με την οποία καθορίστηκαν οι όροι της δημοπρασίας.\nΝεόδμητο ακίνητο κατασκευασμένο εντός δημοτικού οικοπέδου επιφάνειας 1.152,09 m2 που βρίσκεται εντός οικισμού Μαυροπούλου – Τ.Κ. Μαυροπούλου – Δ.Ε. Δελβινακίου και συνορεύει βόρεια και δυτικά με δημοτική οδό, νότια με την 33η επαρχιακή οδό και ανατολικά με ιδιοκτησία. Το ακίνητο έχει συνολικό εμβαδόν 232,34m2 , ως προς τη χρήση έγινε τακτοποίηση με τον Ν.4495/2017 και οι χρήσεις που επιτρέπονται είναι στο ισόγειο καφενείο και γραφείο ενώ στον όροφο ξενώνας τριών δωματίων. Στο υπόγειο η χρήση είναι βοηθητική ( αποθήκες λεβητοστάσιο και δεξαμενές καυσίμων).\nΑναλυτικά τα εμβαδά των χώρων κατανέμονται ως εξής:\nα) Συνολική επιφάνεια ισογείου 116,17μ2( Καφενείο 66,13μ2, γραφείο 15,79μ2 και κοινόχρηστοι χώροι 34,25μ2). β) Συνολική επιφάνεια ορόφου 116,17μ2 (ξενώνας 103,10 μ2 αποτελούμενος από 3 δωμάτια με ξεχωριστό μπάνιο το καθένα & κοινόχρηστοι χώροι 13,07μ2).Επίσης το κτίριο διαθέτει ράμπα για ΑΜΕΑ & έχει κατασκευαστεί φρεάτιο ασανσέρ δεν έχει όμως τοποθετηθεί ασανσέρ.\nδ) Υπεύθυνη Δήλωση του Ν.1599/86 του ίδιου και του εγγυητή του ότι:\n1. έλαβαν γνώση των όρων της διακήρυξης τους οποίους αποδέχονται πλήρως και ανεπιφύλακτα,\n2.έλαβαν γνώση της κατάστασης του ακινήτου, του περιβάλλοντος χώρου, του εξοπλισμού που διαθέτει και την πρόθεσή τους για τον τρόπο χρήσης και λειτουργίας του ακινήτου λαμβάνοντας υπόψη την θέση του Δήμου για χρήση του ως κατάστημα υγειονομικού ενδιαφέροντος (Ξενώνα – καφενείο κ.λ.π.).\nΠανηγυρίζει η Ιερά Μονή Σωσίνου την Κυριακή 25 Μαρ...\nΠεδινή Ιωαννίνων: Παρουσίαση του ιστορικού μυθιστο...\nΈκτακτη ενίσχυση ύψους 253.000 ευρώ στο Δήμο Πωγων...\nΠρέβεζα: Εξάρθρωση συμμορίας που ενέχεται σε διακί...\nΔήμος Πωγωνίου: Εκδόθηκαν τα τέλη ύδρευσης των Τ.Κ...\nΕξιχνιάστηκε υπόθεση διάρρηξης σε διαμέρισμα στην ...


Άνετα στους «4» του Κυπέλλου ο Παναθηναϊκός – Clevernews\nΧωρίς να δυσκολευτεί ο Παναθηναϊκός έγινε η πρώτη ομάδα που εξασφάλισε θέση στην ημιτελική φάση του Κυπέλλου Ελλάδας, επικρατώντας στο Ρέθυμνο του ΑΓΟΡ με 83-52. Καθόλα εύκολο το απόγευμα του Παναθηναϊκού, στο «Μελίνα Μερκούρη» του Ρεθύμνου. Οι «πράσινοι», στο πρώτο τους επίσημο παιχνίδι της χρονιάς, νίκησαν χωρίς δυσκολία τον ΑΓΟΡ με 83-52, για την προημιτελική φάση του Κυπέλλου Ελλάδας και έγιναν η πρώτη ομάδα που προκρίνεται στους «4» της διοργάνωσης.\nΤο «τριφύλλι» είχε το πάνω χέρι από το ξεκίνημα της αναμέτρησης και δεν άφησε κανένα περιθώριο στους παίκτες του Θανάση Γιαπλέ να ελπίζουν στο… θαύμα.\nΚορυφαίοι για τους νικητές ο Διαμαντίδης και Γκιστ. Για τους γηπεδούχους ξεχώρισαν οι Χαρτ και Γκάμπριελ.\nO αντίπαλος του Παναθηναϊκού στον ημιτελικό που θα διεξαχθεί στις 21 Δεκεμβρίου και θα είναι νοκ άουτ θα προκύψει κατόπιν κλήρωσης όταν γίνουν γνωστές και οι άλλες τρεις ομάδες της τετράδας.\nΟι γηπεδούχοι μπορεί να ήταν αυτοί που άνοιξαν το σκορ και προηγήθηκαν με 4-0 όμως η αντίδραση ήταν άμεση από τους «πράσινους». Το «τριφύλλι» πάτησε γρήγορα… γκάζι και με επιμέρους 22-4 (8-22) όχι μόνο πήρε το προβάδισμα αλλά κατάφερε να «χτίσει» και διαφορά από το πρώτο κιόλας δεκάλεπτο (13-24). Οι παίκτες του Αργύρη Πεδουλάκη διατήρησαν το πλεονέκτημα φτάνοντας ακόμα και στο +15 (19-34), όμως το Ρέθυμνο απάντησε με μπροστάρη τον Χαρτ. Ο ΑΓΟΡ έτρεξε επιμέρους 9-2 καταφέρνοντας να ρίξει τη διαφορά κάτω από τους 10 πόντους στο ημίχρονο (32-40).\nΟ Παναθηναϊκός επέστρεψε στο παρκέ αποφασισμένος να «καθαρίσει» το παιχνίδι. Έχοντας ως βάση την καλή άμυνα και περιορίζοντας το Ρέθυμνο στους εννέα πόντους στην τρίτη περίοδο, οι φιλοξενούμενοι εκτόξευσαν τη διαφορά στους 23 πόντους (41-64) με την ολοκλήρωση των 30’. Δεκάλεπτο πειραματισμού το τελευταίο για τον Αργύρη Πεδουλάκη. Οι «πράσινοι» έχοντας κλειδώσει νίκη και πρόκριση έδωσαν την ευκαιρία στον προπονητή της ομάδας να δοκιμάσει διάφορα σχήματα, ενώ παράλληλα ενθουσίασαν τους θεατές με θεαματικά καρφώματα. Όσο για το τελικό σκορ; 52-83 στο +31 υπέρ του Παναθηναϊκού που ήταν και η μεγαλύτερη διαφορά στο ματς.\nΑΓΟΡ (Γιαπλές): Χαρτ 18 (3), Καλλινικίδης 3 (1), Κουμπούρας, Αγγελόπουλος 4 (1), Προύιτ 8, Άρμπετρτ, Καλαμπόκης 2, Κανονίδης, Γκάμπριελ 17 (1), Λάτοβιτς, Κουάμε.\nΠαναθηναϊκός (Πεδουλάκης): Γιάνκοβιτς 4, Ματσιούλις 8 (2), Μπράμος 9, Κάρι 7 (1), Μπατίστ 4, Φώτσης 6, Λάσμε 8, Διαμαντίδης 13 (3), Γκιστ 13, Παππάς 11 (1), Σκορδίλης, Μαυροκεφαλίδης.


Authentic Big Blue: Κρατήστε την ανάσα σας και καταδυθείτε στο... απέραντο γαλάζιο της Αμοργού!\nΑρχική Travel News Authentic Big Blue: Κρατήστε την ανάσα σας και καταδυθείτε στο… απέραντο γαλάζιο...\nΚρατήστε την ανάσα σας και καταδυθείτε στο απέραντο γαλάζιο… μέσα από το Authentic Big Blue! Και φέτος στην Αμοργό θα ζήσετε μία εβδομάδα πλούσια σε γεύσεις, θαλασσινές εμπειρίες και ονειρικές εικόνες.\nΌλα ξεκίνησαν το φθινόπωρο του 2017 όταν στην Αμοργό “αναβιώσανε” την θρυλική ταινία «Απέραντο Γαλάζιο» διοργανώνοντας ένα μοναδικό γεγονός, ένα διεθνές τουρνουά ελεύθερης κατάδυσης, το Authentic Big Blue. Εκεί όπου γυρίστηκαν οι βασικότερες σκηνές της ταινίας, σκηνές που δημιούργησαν και δημιουργούν μοναδικά συναισθήματα.\nΤο Σεπτέμβριο του 2018 διοργανώθηκε το δεύτερο και επετειακό Authentic Big Blue, αφού συμπληρώθηκαν 30 χρόνια από την κυκλοφορία της ταινίας. Μια ιστορία αγάπης για την θάλασσα, δύο μοναδικοί αθλητές, ένας ασταμάτητος ανταγωνισμός, η κεντρική ιδέα της ταινίας που έγινε σημείο αναφοράς για την κοινότητα της ελεύθερης κατάδυσης παγκοσμίως.\nΓνωρίστε το νησί του απέραντου γαλάζιου!\nΦτάνουμε στο σήμερα, όπου θα λάβει μέρος η τρίτη διοργάνωση (22-28 Σεπτεμβρίου 2019) και θα είναι επικεντρωμένη στους αθλητές που κάθε χρόνο τιμούν το νησί με την παρουσία τους.\nΗ καταδυτική εκδήλωση, θα διεξαχθεί στην Αγία Άννα με εναλλακτική τοποθεσία τον Άγιο Παύλο – νησίδα Νικουριά, με τη συμμετοχή 30 και πλέον αθλητών. Εκτός από το διεθνές τουρνουά ελεύθερης κατάδυσης, η διοργάνωση περιλαμβάνει εβδομάδα γαστρονομίας που φέτος θα έχει ως άξονα τη μοναστηριακή κουζίνα.\nΣτο πλαίσιο της γαστρονομικής εβδομάδας, οι συμμετέχοντες θα έχουν την τιμή να επισκεφθούν για γεύμα το Μοναστήρι της Αγίας Παρασκευής, τη Μονή Χοζοβιοτισσας και την Παναγία Επανωχωριανή. Στα μοναστήρια, οι μοναχοί θα μαγειρέψουν και θα παρουσιάσουν ένα αυθεντικό μίγμα από την καθημερινή τους κουζίνα και τα γεύματα της γιορτής. Οι επισκέπτες θα δοκιμάσουν παραδοσιακές συνταγές όπως το πατατάτο, το κοφτό, το ξυδάτο και πολλές άλλες ιδιαίτερες τοπικές γεύσεις. Παράλληλα, θα λάβουν χώρα περίφημα δείπνα, όπως αυτό του ερειπωμένου χωριού Ασφοντυλίτης, το οποίο αφήνει πάντα άριστες εντυπώσεις.\nΕίναι γεγονός ότι η διοργάνωση έχει διεθνή απήχηση και προσφέρει στην Αμοργό σημαντική προβολή, ιδίως και μετά την παρουσία των παραγόντων της ταινίας στο νησί, ενώ λόγω του χρόνου διεξαγωγής της, συμβάλλει και στην επιμήκυνση της τουριστικής περιόδου.\nΤο ξενοδοχείο της Αμοργού που ξεχωρίζει με την κυκλαδίτικη αρχιτεκτονική του!


Επιτυχημένη η Επιστημονική Ημερίδα με θέμα "Σεξουαλικότητα και Αναπηρία. Ψυχοκοινωνικές διαστάσεις, στρεβλώσεις, αδιέξοδα και δυνατότητες" - Κ.Κ.Π.Π.\nΕπιτυχημένη η Επιστημονική Ημερίδα με θέμα "Σεξουαλικότητα και Αναπηρία. Ψυχοκοινωνικές διαστάσεις, στρεβλώσεις, αδιέξοδα και δυνατότητες"\nΗΜ/ΝΙΑ ΑΝΑΡΤΗΣΗΣ: 13 Ιουν 2019\nΑναπτύσσοντας το θέμα «Σεξουαλικότητα και Αναπηρία», ο κ. Λουκάς Αθανασιάδης, Αν. Καθηγητής Ψυχιατρικής - Ψυχοσεξουαλικότητας Α.Π.Θ., Πρόεδρος Κλάδου Σεξουαλικότητας και Διαπροσωπικών Σχέσεων Ε.Ψ.Ε. επισήμανε πως η προσέγγιση των ατόμων με αναπηρία πρέπει να γίνεται ολιστικά και όχι να εστιάζει μόνο, είτε στους σωματικούς, είτε στους ψυχολογικούς παράγοντες. Αφορά την εστίαση στο περιβάλλον, στην αυτοδιάθεση, στην εκπαίδευση και πρόληψη ανεπιθύμητων νοσημάτων και εγκυμοσύνης. Τι δικαίωμα στις σεξουαλικές σχέσεις είναι αναφαίρετο εξετάζοντας το πολυπαραγοντικό υπόβαθρο της εκάστοτε αναπηρίας.\nΤην Επιστημονική Ημερίδα παρακολούθησαν, ο εκπρόσωπος του Μητροπολίτη Νεαπόλεως και Σταυρουπόλεως, πατέρας Κωνσταντίνος Παπανικολάου, ο Διευθυντής της Υποδιεύθυνσης Προστασίας Ανηλίκων Θεσσαλονίκης κ. Αθανάσιος Τσουλφάς, η εκπρόσωπος του Τμήματος Αντιμετώπισης Ρατσιστικής Βίας κ. Ασημίνα Γκοντόγια, η Εκπρόσωπος Συλλόγου Συνδρόμου Down Ελλάδος κ. Ευδοξία Κρομύδα, η Πρόεδρος Συλλόγου Οικογενειών Ψυχικής Υγείας κ. Ελένη Καπασακάλη, ο Πρόεδρος του Συλλόγου ΑμεΑ Ευόσμου - Κορδελιού κ. Γιώργος Γυμνόπουλος, η Πρόεδρος του Κέντρου Κοινωνικής Πρόνοιας Περιφέρειας Ηπείρου κ. Κατερίνα Μιτοπούλου, ο Πρόεδρος του Κέντρου Κοινωνικής Πρόνοιας Δυτικής Μακεδονίας κ. Λάζαρος Παπουτζής, ο Πρόεδρος του Κέντρου Κοινωνικής Πρόνοιας Νοτίου Αιγαίου κ. Γιάννης Μαρίνος, , ο Α’ Αντιπρόεδρος του Κέντρου Κοινωνικής Πρόνοιας Κεντρικής Μακεδονίας κ. Μιλτιάδης Οικονόμου, ο Β’ Αντιπρόεδρος του Κέντρου Κοινωνικής Πρόνοιας Κεντρικής Μακεδονίας κ. Θεμιστοκλής Χαρίσης, τα μέλη του Δ.Σ. του Κέντρου Κοινωνικής Πρόνοιας Θεσσαλίας κα Σταυρούλα Ζιάκα και κα Βασιλική Κίτσιου-Μυρισιώτη, το μέλος του Διοικητικού Συμβουλίου του Κέντρου Κοινωνικής Πρόνοιας Κρήτης κ. Εμμανουέλα Μαθιουδάκη, το αναπληρωματικό μέλος του Διοικητικού Συμβουλίου του Κέντρου Κοινωνικής Πρόνοιας Κεντρικής Μακεδονίας κ. Δημήτρης Βακάλης.\nΠρόσκληση εκδήλωσης ενδιαφέροντος για την προμήθεια κλινοστρωμάτων που αφορά τα Παραρτήματα του Κ...\nΗΜ/ΝΙΑ ΑΝΑΡΤΗΣΗΣ: 12 Νοε 2019\nΣυντήρηση και τεχνική υποστήριξη των υποδομών πληροφορικής (εξοπλισμός πληροφορικής και δικτυακές υπ...


Ramada Hotel & Resort Elcot Park Amesbury, Ξενοδοχείο null. Περιορισμένη προσφορά !\n« Επιστροφή Ramada Hotel & Resort Elcot Park\nΔείτε κι άλλες φωτογραφίες Επιβεβαίωση τιμών και διαθεσιμότητας : Ramada Hotel & Resort Elcot Park: Check in :\nΔείτε τις τιμές Ramada Hotel & Resort Elcot Park - Περιγραφή Πολυτελές ξενοδοχείο, τοΔιαβάστε τη συνέχεια\nRamada Hotel & Resort Elcot Park παρέχει όλες τις ανέσεις όπως Εστιατόριο, Room service, Bar, Ανοιχτή ρεσεψιόν 24 / 24ωρο, Γήπεδο τένις , Εφημερίδες, Δωμάτια με αντικαπνιστική πολιτική, Business Centre, Πλυντήριο , Υπηρεσία Πρωινού , Δωρεάν Parking, Express Check-In/Check-Out, Αντικαπνιστική πολιτική, Τηλεόραση, Συστημα κλιματισμού , Δορυφορική τηλεόραση. Βρίσκεται στα βορειο-ανατολικά, 75 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση Elcot, Near και είναι η ιδανική βάση για να γνωρίσετε τα αξιοθέατα της πόλης, είτε θα μείνετε για λίγες μέρες είτε η διαμονή σας είναι μεγαλύτερη. Προσφέρει high speed internet.Διαθέτει επίσης υπάρχει κοντά γήπεδο του golf.Ανήκει στην αλυσίδα ξενοδοχείων Ramada Worldwide.Μη χάσετε τις ανέσεις που διατίθενται σε αυτό το ξενοδοχείο όπως σάουνα .Βαθμολογία : Αυτό το ξενοδοχείο προτείνει επίσης πληρωτέο parking.\nRamada Hotel & Resort Elcot Park στιλ:\nRamada Hotel & Resort Elcot Park παροχές και υπηρεσίες\nΑυτό το ξενοδοχείο είναι κάτι παραπάνω από ένα Πολυτελές ξενοδοχείο πέντε αστέρων . Σας προτείνονται μεγάλος αριθμός ανέσεων, όπως Εστιατόριο, Room service, Bar, Ανοιχτή ρεσεψιόν 24 / 24ωρο, Γήπεδο 5,4 km -\nΒρίσκεται στα βορειο-ανατολικά, 11 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση Ermin St και είναι η ιδανική βάση για να γνωρίσετε τα αξιοθέατα 5,6 km -\nΕπιβεβαίωση τιμών και διαθεσιμότητας : Ramada Hotel & Resort Elcot Park: Check in :


ΠΑΛΑΙΟΧΩΡΙ: ΓΙΟΡΤΕΣ - ΕΘΙΜΑ\nΤα παλιά χρόνια, που δεν υπήρχαν μέσα αναψυχής όπως τώρα, οι άνθρωποι δεν παρέλειπαν καμμιά ευκαιρία για διασκέδαση τις μέρες που γιόρταζαν και δεν εργάζονταν. Δημιουργούσαν εκδηλώσεις με μουσικά όργανα, χόρευαν και τραγουδούσαν σε σπίτια και σε χοροστάσια του χωριού. Χοροστάσια ήταν οι πλατείες ή λιβάδια έξω από το χωριό. Από μια τέτοια γιορτή η παρακάτω φωτογραφία:\nΜε την ευκαιρία τέτοιων συγκεντρώσεων τα παλικάρια και οι κοπέλες έπαιζαν διάφορα παιγνίδια, όπως π.χ. “πλάκα”, που το έπαιζαν κάθε Κυριακή στην πλατεία (έστηναν μία πέτρα όρθια στην ιτιά που υπήρχε εκεί και τη σημάδευαν με τη σειρά με ένα πάνινο τόπι μετρώντας πόντους κάθε φορά που την πετύχαιναν) ή χόρευαν και τραγουδούσαν, ενώ οι μεγάλοι καμάρωναν.\nΈνας τρόπος αναψυχής ήταν και οι κούνιες. Γινόταν σε περιοχές με μεγάλα και ψηλά δένδρα, συνήθως αιωνόβιες βελανιδιές, όπως στο λόφο του άγιου Αρχάγγελου, στον Άγιο Θανάση και αλλού. Τη μέρα του Άη Γιώργη πήγαιναν παλικάρια και κοπέλες στην περιοχή του Άη Θανάση (όπου είναι σήμερα το γήπεδο και το Γυμνάσιο). Κρεμούσαν ένα σκοινί χονδρό και γερό (φόρτωμα) από ένα κλωνάρι ψηλού δένδρου, το έδεναν από κάτω με πλεόνασμα σχοινιού, και πάνω σε ένα μαξιλάρι πρόχειρο κάθονταν όποια ή όποιος ήθελε να κουνηθεί. Ένας άλλος τραβούσε δεξιά και αριστερά την κούνια με το πλεόνασμα του σχοινιού, και δημιουργούνταν ένα γραφικότατο θέαμα στον αέρα.\nΟι κοπέλες και τα παλικάρια που συμμετείχαν στην εκδήλωση αυτή έλεγαν διάφορα τραγούδια. Ένα από αυτά ήταν:\n“Γαρυφαλλιά μου πράσινη, πότε θα κοκκινήσεις\nνα κόψω ένα γαρύφαλλο καλέ, να κάνω φορκαλίτσα\nνα φορκαλώ τη θάλασσα καλέ, ν΄αράζουν τα καράβια\nκι ένα καράβι άραξε καλέ, στου βασιλιά την πόρτα\nκι ο βασιλιάς δεν ήτανε εκεί, μον΄ τρεις βασιλοπούλες\nη μια κεντούσε ουρανό καλέ, κι η άλλη το φεγγάρι\nκι η Τρίτη η μικρότερη καλέ, κεντά μαργαριτάρι\nκέντα το κόρη μ΄ κέντα το καλέ, τ΄ αρρβωνιασκού σ΄ μαντήλι”\nΤην ίδια μέρα υπήρχε η συνήθεια να ζυγίζονται όλοι με το καντάρι.\nΚάθε τόπος έχει τους δικούς του χορούς, μα και το δικό του ξεχωριστό χορευτικό ύφος. Για τους Παλαιοχωρινούς ο χορός από πολύ παλιά ήταν τρόπος έκφρασης και εξωτερίκευσης των συναισθημάτων τους σε εκδηλώσεις κοινωνικές ή οικογενειακές.\nΣτις γιορτές και τα πανηγύρια στα καφενεία χόρευαν κατά παρέες, για να χωρούν στην πίστα. Οι χοροί που χορεύονταν και χορεύονται ακόμα στο Παλαιοχώρι είναι ως επί το πλείστον οι κυκλικοί ομαδικοί χοροί (συρτός). Χόρευαν ήρεμα, στρωτά, ομοιόμορφα. Όποιος έσερνε το χορό κρατούσε το δεύτερο με μαντήλι και αυτοσχεδίαζε ανάλογα με τη διάθεση, το μεράκι και φυσικά το χαβά (σκοπό) του τραγουδιού. Περνούσαν όλοι με τη σειρά να χορέψουν πρώτοι και ο καθένας έριχνε χρήματα στα όργανα (η γνωστή χαρτούρα). Αυτή τη συνήθεια την έχουν κρατήσει μέχρι σήμερα οι Παλαιοχωρινοί, άγραφη συμφωνία μεταξύ χορευτή και ορχήστρας. Αξιοπρόσεχτη λεπτομέρεια στο χορό ήταν ότι ποτέ ο τελευταίος χορευτής δεν ήταν γυναίκα. Πάντα τον κύκλο τον έκλεινε άνδρας, δείγμα ιπποτισμού, ευγένειας και ευαισθησίας απέναντι στο γυναικείο φύλλο. Επίσης ο άνδρας έριχνε χρήματα και για λογαριασμό της γυναίκας ή των γυναικών που συνόδευε, όταν χόρευαν πρώτες.\nΧορός και γλέντι χωρίς κλαρίνο ή βιολί δεν γίνονταν. Ο ήχος ξεσήκωνε και μεράκλωνε τους Παλαιοχωρινούς. Οι οργανοπαίχτες μάθαιναν τις προτιμήσεις των μερακλήδων χορευτών, και όταν σηκώνονταν να χορέψουν τους έπαιζαν τους σκοπούς που προτιμούσαν χωρίς καν να περιμένουν παραγγελιά.\nΣτις φωτογραφίες οι ξακουστοί οργανοπαίχτες Δ. Αραμπατζής και Γκιούρας.\nΤα Χριστούγεννα και η Πρωτοχρονιά μια νότα χαράς στις μονότονες και κρύες μέρες του χειμώνα, με τις ωραίες τους συνήθειες και την επισημότητά τους, ήταν μια ευχάριστη εναλλαγή στην καθημερινότητα και ευκαιρία για ξεκούραση και επικοινωνία. Οι ομαδικές επισκέψεις στα σπίτια που γιόρταζαν σημάδευαν την κοινωνικότητα και τις στενές σχέσεις ανάμεσα στους ανθρώπους. Κανένα σπίτι δε σκέφτονταν να κλείσει την πόρτα του όταν γιόρταζε. "Δέχονταν" όλοι με καλή καρδιά και χαρούμενη διάθεση.\nΜέρες πιο μπροστά οι νοικοκυρές σε συναγερμό, ν' ασπρίσουν και να καθαρίσουν τα σπίτια, μ' όποιον καιρό. Το άσπρισμα μέσα στο χειμώνα, ήταν κούραση μα και σκασίλα. Αν ο καιρός ήταν υγρός, δεν άφηνε να στεγνώσει ο τοίχος και σχηματίζονταν παρά την προσοχή "φουρκαλιές". Το λουλακί χρώμα το προτιμούσαν περισσότερο. Για βούρτσα χρησιμοποιούσαν μικρό σκουπάκι "φουρκαλούδι". Η τέχνη και η δεξιοτεχνία βρίσκονταν ακριβώς εκεί. Να στρώσει έτσι που να μη δείχνει φουρκαλιές.\nΜετά το άσπρισμα έβαζαν μπουγάδες απανωτές, να πλύνουν όχι μόνο ρούχα μα και κουρτίνες, τραπεζομάντηλα, πετσέτες, κεντήματα. Τα πάντα έπρεπε να είναι καθαρά και καλοσιδερωμένα.\nΤις παραμονές ασχολούνταν με τις λεπτομέρειες και τα γλυκά, σαραγκλί για τα Χριστούγεννα και βασιλόπιτα για τη Πρωτοχρονιά. Το σαραγκλί με τις μυρουδιές του ξελίγωνε μικρούς και μεγάλους. Γίνονταν μια φορά το χρόνο κι ήταν απ' τα ελάχιστα γλυκά που έφτιαχναν οι νοικοκυρές. Πολλές οικογένειες στερούνταν ακόμα κι αυτό. Φυσικό λοιπόν να θέλουν να χαρούν μ' όλες τις αισθήσεις την ευχαρίστηση, μέχρι νάρθει η ώρα να το δοκιμάσουν.\nΤην παραμονή των Χριστουγέννων όλα τα παιδιά έβγαιναν να πουν τα “κόλιντα” στο χωριό. Κρατούσαν ένα ταγάρι και φώναζαν στις πόρτες των σπιτιών «κόλιντα, κόλιντα, δώσι κυρά μ΄ καρύδια, να μη σι σπάσου τα κιραμίδια» και οι νοικοκυρές τους μοίραζαν ξυλοκέρατα, καρύδια, σύκα, φρούτα και χρήματα.\nΤο βράδυ λουσμένα και καθαρά, περίμεναν τον Άη Βασίλη. ΄Ησυχα και πρόθυμα "αφκριούνταν", μην περάσει και δεν τον ακούσουν. Δεν έπλαθαν και μεγάλα όνειρα. Από διαίσθηση περιόριζαν τις απαιτήσεις τους στα όρια της δυνατότητας που υπήρχε κι ήταν ευχαριστημένα.\nΓια πιο πολλά, δεν τολμούσαν ούτε να σκεφτούν. Όλα σχεδόν ήξεραν από προηγούμενες χρονιές, τι θα τους φέρει περίπου. Δεν συνήθιζε να κάνει ούτε λάθη ούτε εκπλήξεις. Καμιά φορά αργούσε και νύσταζαν, μα περίμεναν. Κι όταν μισάνοιγε η πόρτα και γέμιζε το πάτωμα καρύδια και δεκάρες ορμούσαν κάτω απ' τις καρέκλες, τα τραπέζια, τα κρεβάτια και τα μάζευαν ως το τελευταίο. Ικανοποιημένα, όχι τόσο για τα "δώρα" όσο γιατί δεν τα ξέχασε, πήγαιναν για ύπνο.\nΟι καμπάνες ξυπνούσαν το χωριό "χαραϊ". Μέσα στην ησυχία του πρωϊνού, ο ήχος απλώνονταν και πέρα απ' αυτό, καθαρά και ευδιάκριτα και γέμιζε τις καρδιές χαρά. Ολοι ξυπνούσαν, σε μια ατμόσφαιρα χαρούμενη, γιορταστική. Πρώτοι οι παππούδες και οι γιαγιάδες, ξυπνητοί από νωρίς, ξεκινούσαν με το κερί στο χέρι. Σε λίγο γέμιζαν οι δρόμοι άντρες, γυναίκες, παιδιά. Το κρύο και τα χιόνια, δεν εμπόδιζαν να γεμίσει η εκκλησία. Από κει άρχιζε η γιορτή.\nΟι παππούδες και οι ηλικιωμένοι άντρες, αραδιασμένοι στα πρώτα στασίδια, είχαν τη σοβαρότητα και την επισημότητα που απαιτούσε η μέρα. Καλοντυμένοι, καθαροί, με καλογυαλισμένα παπούτσια, παρακολουθούσαν αλλάζοντας και καμιά κουβέντα. Τα πρόσωπά τους βαθιά σκαμμένα, γερασμένα πριν την ώρα τους. Οι νεώτεροι έπιαναν τις πίσω σειρές. Οι ηλικιωμένες αριστερά, απ τη μεριά, που ήταν το προσκυνητάρι, είχαν τα δικά τους στασίδια, σ' ένα μισοσκόταδο, που δύσκολα τις ξεχώριζες μέσα στις μαύρες τους φορεσιές. Πρόσωπα ρυτιδιασμένα, περισσότερο απ' τα βάσανα παρά απ' τα χρόνια, σοβαρά και ανέκφραστα. Οι γυναίκες ανέβαιναν στο γυναικωνίτη, απ' την εξωτερική πέτρινη σκάλα. Θέση "διακεκριμένη" με εξαιρετική θέα, αλλά μόνο για όσες ήταν στην πρώτη σειρά. Μπορούσαν να παρακολουθούν αθέατες σχεδόν και να κρίνουν "αφ' υψηλού" πρόσωπα και πράγματα. Οι πιο πίσω τα πληροφορούνταν από δεύτερο χέρι, είχαν όμως μεγαλύτερη άνεση για ψιλοκουβέντα.\nΗ εκκλησία πεντακάθαρη, φωτίζονταν απ' τις φλογίτσες των κεριών και τα καντήλια, με το χαρακτηριστικό τρεμουλιαστό τους φως. Στο τέμπλο, αραδιασμένες οι εικόνες των αγίων, με τις αυστηρές τους μορφές, οι μικρές ψηλά και οι μεγάλες αριστερά και δεξιά της ωραίας πύλης, περίμεναν τη γιορτή τους, να θρονιαστούν στη μέση της εκκλησίας, ή να πάρουν τη θέση τους στο προσκυνητάρι. Στις πόρτες του ιερού οι δυο αρχάγγελοι, όπως τους φαντάστηκε και τους ζωγράφισε ο αγιογράφος, με τις ρομφαίες τους να φυλάν τον ιερό χώρο από κάθε βέβηλο.\nΤο ξυλόγλυπτο τέμπλο ψηλό και θαυμαστό με σχέδια από κληματαριές και παραδείσια πουλιά ανάμεσα στις σειρές των εικόνων.\nΣτη μέση η ωραία πύλη, με τη σκαλιστή πόρτα και τη βελούδινη κουρτίνα με το χρυσό σταυρό. Στο ψηλότερο σημείο, ο εσταυρωμένος δέχονταν τους ύμνους και τα θυμιάματα. Πολυέλαιοι, ένας μεγάλος μπρούτζινος στο κέντρο και μικρότεροι κρυστάλλινοι κρέμονταν απ' το ταβάνι με χοντρές αλυσίδες.\nΔεξιά και αριστερά κοντά στο τέμπλο, δύο μπρούτζινα μανουάλια ψηλά και χοντρά, με λαμπάδες να φτάνουν σε ύψος, σα να ήθελαν να πλησιάσουν πιο κοντά στο Θεό. Τα δύο ψαλτάδικα σ' ένα χώρο ημικυκλικό κλεισμένο με κάγκελα. Δίπλα στο δεξιό ψαλτάδικο το δεσποτικό κι αριστερά απέναντι ο άμβωνας. Δύο χώροι που έμεναν σχεδόν άδειοι όλο σχεδόν το χρόνο, εκτός από τις καθιερωμένες μέρες που έρχονταν ο Δεσπότης.\nΟ παπάς ντυμένος με τα καλά του άμφια, τελούσε το μυστήριο μπροστά στην Αγία Τράπεζα. Ένα μυστήριο που τελούνταν αιώνες πριν, κατά τον ίδιο παραδοσιακό τρόπο και επαναλαμβάνονταν με την ίδια τάξη, χωρίς η επανάληψη αυτή να αφαιρεί τίποτα απ' την έλξη που ασκούσε στους πιστούς.\nΌταν τελείωνε η λειτουργία τα παιδιά, πιο ανυπόμονα πετιούνταν έξω. Ακολουθούσαν οι άντρες χωρίς βιασύνη και στο νάρθηκα σχημάτιζαν παρέες για τις βίζιτες. Οι γυναίκες κατέβαιναν απ' την εσωτερική σκάλα "χαιρετούσαν" την εικόνα που ήταν θρονιασμένη τις μεγάλες γιορτές στη μέση της εκκλησιάς κι έβγαιναν τελευταίες. Εκτός από εκείνες που γιόρταζαν στο σπίτι κι έφευγαν πιο μπροστά να "ζνταυλίσ΄ν τ΄ φουτιά " και να ρίξουν μια τελευταία ματιά στις ετοιμασίες.\nΤα σπίτια, στρωμένα μ' ότι καλύτερο υφαντό είχαν φυλαγμένο για τέτοιες ώρες στα σεντούκια, δημιουργούσαν μια ατμόσφαιρα ζεστασιάς και φιλοξενίας. Μπαρμπάδες, με τη χαρακτηριστική τους φορεσιά, τα μπενεβρέκια και τη τραγιάσκα στο κεφάλι, γέμιζαν το σπίτι. Οι μεγάλοι τους υποδέχονταν, δείχνοντας με κάθε τρόπο τη χαρά τους για την επίσκεψη και τους περνούσαν στα δωμάτια. Κάθονταν τρίβοντας τα παγωμένα τους χέρια. Στο τζάκι έκαιγαν τα κούτσουρα.\nΜε το πρώτο τσιγάρο ντουμάνιαζε ο τόπος. Η τσιγαρίλα ανακατεύονταν με την μυρουδιά της ναφθαλίνης που έβγαινε απ' τα γιορτινά ρούχα. Η ζεστασιά ζωήρευε τα πρόσωπα.\nΤα κομπολόγια έβγαιναν απ' τις τσέπες και το ξεκόκκισμά τους συνόδευε την κουβέντα. Συζητούσαν ελεύθερα και φωναχτά σε μια ατμόσφαιρα φιλική, μ' ένα τρόπο που σ' έκανε να νιώθεις σιγουριά δίπλα τους.\nΤο κέρασμα ήταν μια διαδικασία προετοιμασμένη με ξεχωριστή φροντίδα . Ο δίσκος ασημένιος με λεπτά σκαλιστά σχέδια. Το γλυκό του κουταλιού και τα ποτήρια με το νερό και το ρακί, αραδιασμένα κανονικά, όλα ν' αστράφτουν.\nΟ επισκέπτης έπινε το ρακί δίνοντας τις ευχές, έπαιρνε το γλυκό και ακολουθούσε ο καφές, με το δεύτερο τσιγάρο. ΄Ετσι γίνονταν σ' όλα τα σπίτια. Αν έκαναν δέκα επισκέψεις, έτρωγαν δέκα κουταλιές γλυκό, έπιναν δέκα ρακιά κι άλλους τόσους καφέδες, κάπνιζαν καμιά εικοσαριά τσιγάρα και δεν είχαν ανάγκη ούτε τα στομάχια τους ούτε τα νεύρα τους.\nΟι επισκέψεις των ανδρών συνεχίζονταν ως το μεσημέρι.\nΤο απόγευμα ήταν για τις γυναίκες. Εδώ το ντύσιμο δεν ήταν ομοιόμορφο. Τα φουστάνια διάφορα. Μονόχρωμα, κλαδωτά, ριγωτά, υφασμένα τα περισσότερα στον αργαλειό του σπιτιού. Το μάκρος τους ως το χώμα, χαρακτηριστικό της Παλαιοχωρινής φορεσιάς. Οι ποδιές λίγο κοντύτερες, σε διάφορα σχέδια και χρώματα και στο κεφάλι το καβούκι. Τα κοντογούνια (με μανίκια σουρωτά στους ώμους, με κατιφέ στο γιακά, μεσάτα) συμπλήρωναν τη φορεσιά. Μα πιο επίσημο ρούχο θεωρούνταν η γούνα. ΄Οχι σαν τις σημερινές. Εκείνες είχαν απέξω τσόχα μαύρη κι από μέσα τη γούνα. Τις φορούσαν - όσες είχαν - τις μεγάλες γιορτές.\nΗ γυναικεία στολή στο χωριό μας, δεν είχε τα κεντήματα και τα μεταλλικά στολίδια που συνηθίζονταν σ' άλλες περιοχές. Είχε όμως μέσα στην απλότητά της μια επισημότητα, μια δική της ομορφιά και αποτελούσε ένα σύνολο αρμονικό και κομψό.\nΞεκινούσαν το απόγευμα παρέες - παρέες, στητές μ' αργό περπάτημα που δεν είχε τίποτα απ' το καθημερινό, λες κι άφηναν τη φούρια και την κινητικότητα της καθημερινής κι έπαιρναν ύφος γιορταστικό και περπατησιά αλύγιστη. Κι όπως δεν φαίνονταν τα πόδια τους απ' το φάρδος και το μάκρος του φουστανιού, νόμιζες γλιστρούσαν παρά περπατούσαν πάνω στο δρόμο.\nΤέτοιες μέρες τις χαίρονταν μ' εξαιρετική ευχαρίστηση. Δεν ήταν πολλές οι ευκαιρίες να στολιστούν και να κάνουν βίζιτες, και προπαντός να μην έχουν καμιά δουλειά στο χέρι.\nΤα Χριστούγεννα (όπως και το Πάσχα) γύριζε στα σπίτια και ο “γελαδάρης” δηλαδή ο τσομπάνος που αναλάμβανε τη βοσκή των ζώων του χωριού, και μάζευε λουκάνικα και αυγά.\nΤο Χριστουγεννιάτικο παραδοσιακό γουρούνι\nΗ κάλυψη των αναγκών σε κρέας και βούτυρο γινόταν σχεδόν από το γουρούνι. Κάθε οικογένεια από νωρίς την άνοιξη φρόντιζε να προμηθευτεί ένα γουρουνάκι. Η εκτροφή του γινόταν με τα αποφάγια του σπιτιού, πατάτες, διάφορα λαχανικά, πίτυρα, κριθάρι καλαμπόκι και βαλανίδια (Σεπτέμβριο-Νοέμβριο). Τα είχαν κλεισμένα σ΄ένα ξύλινο κλουβί (κ΄μάσι) και εκεί με την ακινησία και το υπερβολικό τάϊσμα έπαιρναν σημαντικό βάρος. Τα Χριστούγεννα και συγκεκριμένα τον Άγιο Στέφανο τα έσφαζαν.\nΗ σφαγή του γουρουνιού, που γινόταν από παρέα φίλων και γειτόνων, ήταν τελετουργική: λίγο πριν τη σφαγή, έβγαζαν το γουρούνι από το «κουμάσι» για να περπατήσει, «να σκνίσ’» ελεύθερα πριν το σφάξουν. Μόλις το έσφαζαν, η νοικοκυρά το θύμιαζε μ’ ένα αυτοσχέδιο θυμιατό από κεραμίδι, έβαζαν στο στόμα του γουρουνιού ένα κρεμμύδι, για να μένει ανοιχτό.\nΑκολουθούσε η «τηγανιά», μαύρο κρασί και γλέντι.\nΌλο το χωριό, από νωρίς το πρωί ως αργά το βράδυ, βούιζε από τα γρυλίσματα των γουρουνιών, τις φωνές και τα τραγούδια. Μεταξύ των νοικοκυραίων γινόταν ανταγωνισμός, ποιός έθρεψε το μεγαλύτερο και βαρύτερο γουρούνι. Όλα τα γουρούνια ζύγιζαν από 80 οκάδες και πάνω. Μεγάλη ήταν η χαρά των παιδιών σαν έπαιρναν τη φούσκα (κύστη) από το γουρούνι, μέσα σε πειράγματα και γέλια των μεγάλων για το συναγωνισμό των μικρών ποιός να την πρωτοπάρει. Τη φούσκωναν με καλάμι, έριχναν πάνω της στάχτη να στεγνώσει, μετατρέποντας την έτσι σε μπάλα για να παίξουν.\nΤο σώμα των γουρουνιών χωρίζονταν. ΄Εβγαζαν το πάχος, ξεχώριζαν από το κρέας ότι ήταν για λίγδα και λουκάνικα και το άλλο κομμένο σε κανονικά κομμάτια το πάστωναν. Το λίπος του ζώου έλιωνε μέσα σε ένα καζάνι στη φωτιά, συγκεντρώνονταν σε πήλινα πιθάρια, πάγωνε και γινόταν η λίγδα το βούτυρο της χρονιάς. Ότι απέμενε άλιωτο από το λίπος, τσιγαρίζονταν και γινόταν τα τσιγαρίδια.\nΈνα μικρό μέρος του λίπους αλατίζονταν καπνίζονταν και γινόταν ο παστός που αποτελούσε συμπλήρωμα της τροφής της κάθε οικογένειας. Ο μεγάλος αγώνας ήταν τα λουκάνικα. Οι κρεατομηχανές μετρημένες στο χωριό, ανάγκαζαν τις περισσότερες νοικοκυρές να κόβουν το κρέας, το πάχος κι όλα τα υλικά που χρειάζονταν να γίνει η γέμιση, με το μπαλτά (τσεκουράκι). Κόπος μεγάλος για πολλές ώρες. Αφού τα' ανακάτωναν όλα μαζί με τα μπαχαρικά και το ανάλογο αλάτι τα γέμιζαν. Το παχύ έντερο το γύριζαν και του έβαζαν ρίγανη (ουματιές). Όταν τέλειωναν τα αράδιαζαν σε μία ίσια και γερή βέργα και τα κρεμούσαν πάνω από τ' ατζιάκι να στεγνώσουν.\nΤο κεφάλι και τα άκρα βράζονταν, αδειάζονταν σε βαθειές σουπιέρες και γινόταν ο πατσάς, μια πηχτή που τρωγόταν στις κρύες μέρες του χειμώνα. Την κοιλιά τη στέγνωναν στον ήλιο, τη γέμιζαν με ρύζι, συκώτια και κρέας ψιλοκομμένο και την έβραζαν κάνοντας το “μπομπάρι”. Ακόμα συνήθιζαν να κάνουν κρεατόπιτες.\nΤο σπίτι γέμιζε κρέας παστό, λίγδα, πατσά. Το τηγάνι δούλευε και η τσίκνα έσπανε τη μύτη. Μπόλικο μαύρο πιπέρι, μπρούσκο κρασί "κι πέτουν να χιουνίζ". Λουκάνικα δεν έτρωγαν πριν να φωτίσει ο παπάς. Όταν όμως άναβε το γλέντι, οι δισταγμοί πήγαιναν στην μπάντα.\nΗ "Τσιγαριδογιορτή" αναβιώνει το έθιμο του χριστουγενιάτικου γουρουνιού στην πλατεία του χωριού με ψησταριές, καζάνια με τσιγαρίδια και παραδοσιακό γλέντι με ζωντανή μουσική. Γιορτάζεται μεταξύ Χριστουγέννων και Πρωτοχρονιάς. Σερβίρονται τσιγαρίδια που ετοιμάζονται αυθημερόν, χωριάτικα λουκάνικα και μεζέδες και συνοδεύονται από άφθονο κρασί και τσίπουρο. Το γλέντι ξεκινάει το πρωί και κρατάει μέχρι αργά το βράδυ.\nΜεγάλη σημασία έδιναν στο καλό ποδαρικό.\nΟ μεγαλύτερος της οικογένειας έφερνε μία πέτρα «στερνάρα» και την έβαζαν στο τζάκι μέχρι τα Φώτα\nΈνα άλλο έθιμο ήταν να ανεβαίνει ο νοικοκύρης στις αγριντιές της οροφής και από κει να πηδάει κάτω, προσπαθώντας να μπει σε μια βράκα που του την κρατούσαν ανοιχτή, για να πάει καλά ο χρόνος.\nΕπίσης συνήθιζαν να ρίχνουν σιτάρι στη φωτιά. Αν δεν αναπηδούσαν τα σπυριά δεν ήταν καλός οιωνός.\nΑνήμερα πρωτοχρονιά μετά την εκκλησία τα παιδιά σχημάτιζαν παρέες ή μόνα τους και γύριζαν τα «σούρβα», δηλαδή τα πρωτοχρονιάτικα κάλαντα. Από μέρες είχαν έτοιμη τη σούβλα από ξύλο κρανιάς (μια μακριά μυτερή βέργα που κατέληγε σε ένα χερούλι με δυο κυκλικές υποδοχές για το χέρι.\nΤα παιδιά γύριζαν από σπίτι σε σπίτι φωνάζοντας σούρβα-σούρβα! Οι νοικοκυρές τους ανάλογα με το βαθμό συγγένειας, τους έδιναν κομμάτια λουκάνικο ή κρέας (μοίρα) που τα περνούσαν στη σούβλα και γέμιζαν τον ταγάρι τους με καρύδια, σύκα, φρούτα, καραμέλες, ξυλοκέρατα και χρήματα (καραντάρες-δραχμές-δίφραγκα) ξεπροβοδίζοντάς τα λέγοντας «καλή χρονιά, και του χρόνου!». Η γύρα κρατούσε ως αργά το μεσημέρι. Όταν γύριζαν στο σπίτι τα παιδιά τα υποδέχονταν με κραυγές θαυμασμού και λέγοντας «κι τ΄χρόν΄» γεμίζοντάς τα χαρά.\nΤ' αγόρια μετά "τσ' σούγκλις" αποχτούσαν ... οικονομική άνεση. Στις τσέπες τους βροντούσαν καραντάρες, δεκάρες, εικοσάλεπτα, πενηντάλεπτα και μερικές δραχμές. Επαιζαν κορώνα γράμματα, μα προπαντός "τσ' ουμάδις. Εστηναν σε μια μικρή πλατιά πέτρα ή ένα κομμάτι ξύλο "του μπούκιου" τις δεκάρες. Εριχναν από κει σ' ένα σταθερό σημάδι, δέντρο η πέτρα κι όποιος ήταν κοντύτερα στο σημάδι έριχνε πρώτος με την “ομάδα” του (μια πλατιά πέτρα). Αν πετύχαινε "του μπούκιου" και σκορπούσαν οι δεκάρες, όσες ήταν πιο κοντά στην ομάδα του τις κέρδιζε. Το ίδιο προσπαθούσαν να κάνουν και οι άλλοι. Ομάδα είχε ο καθένας δική του. Όταν δεν έπαιζε την κρατούσε παραμάσχαλα σαν πολύτιμο εργαλείο. Με δεκάρες έπαιζαν την εποχή των γιορτών. Τον υπόλοιπο καιρό έπαιζαν με …κουμπιά που έκοβαν κρυφά από τα ρούχα της μπουγάδας, που κρεμούσαν οι νοικοκυρές στους πλοκούς να στεγνώσουν.\nΈνα άλλο παιχνίδι της εποχής ήταν να στήνουν ένα καρφί στο χώμα βάζοντας πάνω του ένα νόμισμα, που τη σημάδευαν με μύγδαλα και καρύδια. Όποιος το πετύχαινε έπαιρνε το νόμισμα, αλλιώς έπαιρνε όλα τα καρύδια και τα μύγδαλα αυτός που έβαζε το νόμισμα.\nΤα Φώτα, όλος ο κόσμος πήγαινε στην εκκλησιά. Ο αγιασμός των υδάτων γινόταν στο ποτάμι. Ο παπάς έριχνε το Σταυρό στο παγωμένο νερό και έπεφταν παλικάρια να τον βγάλουν. Αναφέρονται περιπτώσεις που έσπαζαν τον πάγο για να φανεί το νερό να ρίξουν το Σταυρό και να πέσουν μετά να τον βγάλουν. Όλος ο κόσμος έβρεχε τις εικόνες που είχε μαζί του στα αγιασμένα νερά του ποταμιού και μετά επέστρεφαν στην εκκλησία, αφού πρώτα περνούσαν από όλους τους κεντρικούς δρόμους του χωριού. Τα παλικάρια που έβγαλαν το Σταυρό γύριζαν σ΄όλα τα σπίτια του χωριού και τους έδιναν χρήματα.\nΤην ημέρα των Φώτων και την επομένη ο παπάς του χωριού με το πετραχήλι στο λαιμό, με ένα μπακρατσάκι στο χέρι γεμάτο αγιασμό και μια φούντα βασιλικό, κρατημένη απ΄το καλοκαίρι, με τη συνοδεία δύο αγοριών, που έφεραν κρεμασμένο στο λαιμό τους ένα δισάκκι, γύριζε από σπίτι σε σπίτι. Φώτιζε τα μέλη της οικογένειας το σπίτι τα λουκάνικα και τα ζωντανά, έπαιρνε ένα λουκάνικο, συνήθως το μεγαλύτερο, και ένα κλίκι, τα έριχνε στο δισάκκι των παιδιών.\nΤην 1η του Μάρτη τα παιδιά ξεχύνονταν στους δρόμους του χωριού κρατώντας ένα ραβδί με ένα ξύλινο χελιδόνι στην κορφή με κουδουνάκι στο λαιμό και τραγουδούν την Χελιδόνα:\nΗ χελιδόνα έρχεται από την Μαύρη θάλασσα,\nφέρνει φέρνει άνοιξη μαζί και καλοκαίρι.\nΕμείς για τούτο ήρθαμε να σας παρακαλέσουμε\nνα μας δώσετε πέντε αυγά κι άλλα πέντε ντ΄Πασχαλιά\nΝα γεννάει η κλωσσαριά και να σέρνει τα πουλιά\nΜάρτης μας ήρθε, καλώς μας ήρθε και τα ζώα χαίρονται.\nΈξω ψύλλοι ποντικοί, μέσα υγεία και χαρά και το Πάσχα μας με υγειά...\nΠήγαιναν από σπίτι σε σπίτι τραγουδώντας και οι νοικοκυρές τους έδιναν αυγά, φασόλια & χρήματα.\nΤην 1η του Μάρτη τα παιδιά συνήθιζαν να δένουν στον καρπό στριφτή κλωστή άσπρη και κόκκινη για να μην τους "πιάσει" ο ήλιος.\nΟι αποκριές, ήταν γιορτές με εκδηλώσεις περισσότερο κοινωνικές παρά θρησκευτικές, γεμάτες κέφι και χαρά έκλειναν μια εποχή ξεφαντώματος και άνοιγαν μια άλλη νηστείας και προσευχής.\nΤο καρναβάλι ήταν έθιμο από μακρινούς αιώνες που ανάγεται σε ειδωλολατρικές τελετουργίες. Με τον καιρό όμως πήρε καθαρά ψυχαγωγικό χαρακτήρα. Τα παλιά χρόνια γνώρισε μεγάλη ακμή σαν εύθυμη εκδήλωση λαικής ψυχαγωγίας με τις παράξενες και αστείες μεταμφιέσεις. Καρναβάλια σε παρέες γύριζαν από σπίτι σε σπίτι η πήγαιναν στην πλατεία και συναγωνίζονταν ποιός θα προκαλέσει περισσότερο γέλιο χωρίς να τον γνωρίσουν και πολλές φορές οι φάρσες εξελίσσονταν σε «χουνέρια».\nΕπί τουρκοκρατίας απαγορεύτηκε το καρναβάλι για λόγους εθνικής ασφάλειας. Με τον καιρό όμως αναβίωσε και γιορτάζεται μέχρι σήμερα σε πόλεις και χωριά με παρελάσεις και χορούς μεταμφιεσμένων, μέσα σε κλίμα ξεφαντώματος και διασκέδασης.\nΗ Μεγάλη Τεσσαρακοστή άρχιζε με την Καθαρά Δευτέρα. Το διάστημα αυτό ήταν γεμάτο από θρησκευτικές εκδηλώσεις. Όλοι ή σχεδόν όλοι νήστευαν. Τότε ο κόσμος νήστευε με περισσότερη διάθεση, ίσως γιατί πίστευε περισσότερο ή ίσως γιατί το καθημερινό διαιτολόγιο δεν απείχε και πολύ από το νηστήσιμο. Πολλές γυναίκες κυρίως ηλικιωμένες έκαναν το “3μερο”, δηλαδή δεν έτρωγαν τίποτα τις τρεις πρώτες μέρες της Σαρακοστής.\nΚάθε Σάββατο είναι αφιερωμένο στους κεκοιμημένους, σε ανάμνηση της καθόδου του Χριστού στον Άδη κατά το Μ. Σάββατο. Ψυχοσάββατα όμως θεωρούνται κυρίως το Σάββατο πριν την Κυριακή των Απόκρεω, το Σάββατο της πρώτης εβδομάδας των νηστειών και το Σάββατο πριν την Κυριακή της Πεντηκοστής, οπότε και τελούνται επίσημα μνημόσυνα της Εκκλησίας υπέρ των κεκοιμημένων:\nΚατά το Ψυχοσάββατο πριν την Κυριακή των Απόκρεω μνημονεύουμε τους νεκρούς επικαλούμενοι το έλεος του Θεού να τους αναπαύσει (επειδή η Κυριακή των Απόκρεω ορίστηκε σε ανάμνηση της Δευτέρας Παρουσίας του Χριστού και οι κεκοιμημένοι ακόμη δεν κρίθηκαν). Αυτή τη μέρα η εκκλησία τελεί μνημόσυνα και για τα παιδιά της πού πέθαναν σε ξένη γη, είτε στη θάλασσα, είτε στην έρημο, για τους οποίους δεν έχουν γίνει κανονικά μνημόσυνα.\nΤο δεύτερο Ψυχοσάββατο είναι μετά την Καθαρά Δευτέρα, κατά το οποίο τιμούνται μαζί, οι μεγαλομάρτυρες Άγιος Θεόδωρος ο Τήρων του 3ου αιώνα και Άγιος Θεόδωρος ο Στρατηλάτης του 4ου αιώνα.\nΣύμφωνα με την παράδοση, ο Θεόδωρος ο Τήρων που ονομάστηκε έτσι επειδή ήταν στρατιώτης επί Διοκλητιανού στο τάγμα των Τηρώνων (νεοσύλλεκτων), κατά τη διάρκεια λιμού στην περιοχή των Ευχαΐτων της Γαλατίας, έθρεψε τον πληθυσμό μιας πόλης με κόλλυβα. Από τότε καθιερώθηκε να προσφέρονται στους ναούς κόλλυβα το Σάββατο της πρώτης εβδομάδας των Νηστειών.\nΣύμφωνα με άλλη παράδοση, η καθιέρωση των κόλλυβων συνδέεται με ένα θαύμα που έκανε ο άγιος Θεόδωρος ο Τήρων επί Ιουλιανού, που ήταν αντίθετος στη νηστεία των χριστιανών. Ο αυτοκράτορας, διέταξε τον έπαρχο της Καωνσταντινούπολης, όταν πλησίαζε η πρώτη εβδομάδα των νηστειών, να εξαφανίσουν από την αγορά κάθε είδους τρόφιμα και να αφήσουν μόνο τα ειδωλόθυτα, ώστε να αναγκαστούν οι χριστιανοί να φάνε από αυτά που προέρχονταν από τις θυσίες. Τότε ο άγιος Θεόδωρος παρουσιάστηκε ως οπτασία στον πατριάρχη Ευδόξιο και του φανέρωσε το σχέδιο του Ιουλιανού, υποδεικνύοντας του συγχρόνως να χρησιμοποιήσουν οι χριστιανοί, αντί για άλλη τροφή, κόλλυβα.\nΜε βάση την αρχαία δοξασία, ότι οι νεκροί έχουν την ικανότητα να γνωρίζουν και να προλέγουν το μέλλον, το Ψυχοσάββατο αυτό είχε συνδυαστεί από παλιά με μαντικές λαϊκές δοξασίες όπου οι ανύπαντρες νέες έβαζαν κάτω από το μαξιλάρι τους κόλλυβα των Αγίων Θεοδώρων, πιστεύοντας ότι θα δουν στο όνειρο τους τον άντρα που θα παντρευτούν.\nΤο τρίτο Ψυχοσάββατο είναι\nεννέα μέρες μετά την Ανάληψη τού Σωτήρος, δηλαδή το Σάββατο πριν τήν Πεντηκοστή. Στο μνημόσυνο αυτό μνημονεύονται όλοι οι ευσεβείς κοιμηθέντες από Αδάμ μέχρι σήμερα. Προσευχόμαστε γι’ αυτούς και ζητούμε από το Χριστό πού αναλήφθηκε να τους αξιώσει την ώρα της Κρίσης να δώσουν καλή απολογία.\nΚατά τα Ψυχοσάββατα οι γυναίκες πηγαίνουν κόλυβα στην εκκλησία και μετά την ακολουθία τα μοιράζουν στο εκκλησίασμα στην μνήμη των αγαπημένων τους, για να συγχωρηθούν οι ψυχές τους (από την αρχή του τριωδίου πιστεύονταν ότι οι ψυχές των νεκρών ότι βρίσκονταν στον επάνω κόσμο) και για να παρακινηθούν οι πιστοί προς μετάνοια, ενθυμούμενοι το θάνατο.\nΗ κορυφαία αυτή γιορτή της χριστιανοσύνη, τοποθετημένη στην καλύτερη εποχή - όχι τυχαία - γέμιζε τη ψυχή με συναισθήματα που δεν άλλαζαν και δεν πάλιωναν. Κάθε φορά οι άνθρωποι ένιωθαν το ίδιο. Μια αίσθηση θρησκευτικότητας και συγκίνησης.\nΜεγάλη σημασία και ενδιαφέρον είχε η αναμονή, η προετοιμασία. Καμιά άλλη γιορτή μικρή ή μεγάλη οποιασδήποτε εποχής δεν επέβαλε τέτοια προετοιμασία.\nΗ συμπύκνωση των θρησκευτικών εκδηλώσεων γινόταν τη Μεγάλη Βδομάδα. Καθένας τις ζούσε με λιγότερη ή περισσότερη ένταση, ανάλογα με το βαθμό της πίστης και τον τρόπο ερμηνείας των συμβάντων. Είναι όμως γεγονός, πως επηρέαζαν τη ζωή όλων.\nΟι αγρυπνίες με τις σπάνιες μελωδίες της ακολουθίας των παθών, είχαν κάτι ξεχωριστό. Σ' ένα υποβλητικό μισοσκόταδο, ψάλλονταν η ακολουθία του Νυμφίου. Τη Μ.Τρίτη κυριαρχούσε το τροπάριο της Κασσιανής. Ένα τροπάριο τόσο πολυσυζητημένο και αμφιλεγόμενο. Οι περισσότεροι ήξεραν μόνο τις πρώτες φράσεις. "Κύριε η εν πολλαίς αμαρτίαις περιπεσούσα γυνή ..." Αυτό ίσως δημιουργούσε και τις αντιφατικές ερμηνείες, σχετικά με το τροπάριο της και το πρόσωπο της Κασσιανής. Πάντως εκείνο το βράδυ όσοι πήγαιναν στην εκκλησία ήταν πιο πολύ γι' αυτό το τροπάριο.\nΤη Μ. Τετάρτη δεν γίνονταν αγρυπνία, μόνο το ευχέλαιο. Η Μ. Πέμπτη - ή κόκκινη Πέμπτη - ήταν η μέρα που έφτιαχναν "του φτασμίτικου" κι έβαφαν τ' αυγά. Πρωί - πρωί οι νοικοκυρές, κρεμούσαν στα μπαλκόνια ή στα κάγκελα ένα κόκκινο πανί, που συμβόλιζε και τόνιζε το "χρώμα" της μέρας. Από βραδύς, "ανιέπιαναν" το προζύμι που η αρχική του μαγιά, γίνονταν από ρεβύθια. Απ' τη ζύμη που ετοίμαζαν το πρωί έφτιαχναν πρώτα "τσ' γκουγκούσις" σε μεγάλα ταψιά. Απ' αυτές ανήμερα του Πάσχα, μαζί με κόκκινα αυγά πήγαιναν τα παιδιά μια "στ' νούνα τσ". Εφτιαχναν και σε μικρότερα ταψιά “γκουγκουσούδις” για τα παιδιά.\nΏσπου να φουσκώσει η ζύμη, δύο πράγματα έπρεπε να προσέξουν. Νάναι ζεστός ο χώρος "κι να μη του διεί κι του θαμάξ' κανιένας". Πριν το φουρνίσουν το σφράγιζαν μ' ένα σφραγίδι, που είχε πάνω ένα δικέφαλο αητό και τα αρχικά I.C.X.C.(Ιησούς Χριστός) και χρησιμοποιούνταν μόνο σ'αυτή την περίπτωση και γύρω γύρω έφτιαχναν κληματαριά με ζύμη.\nΌταν ξεφούρνιζαν και μετά, καταπιάνονταν με τ' αυγά. Τα έβαφαν κόκκινα εκτός αν είχαν καιρό και μεράκι κι άλλα χρώματα, ή τα πλούμιζαν με διάφορα σχέδια, δένοντας πάνω τους, πριν τα βάψουν, φύλλα από δένδρα ή λουλούδια.\nΗ ακολουθία της Μ.Πέμπτης με τα δώδεκα ευαγγέλια κρατούσε πολλές ώρες. Η αναφορά στο πρώτο μέρος στη προδοσία του Ιούδα, επισημαίνει ένα γεγονός, που μέσα σε χιλιάδες χρόνια που πέρασαν, δεν έχασε για πολλούς, τη χρησιμότητα και την αποτελεσματικότητά του. Τα τριάκοντα αργύρια της εξαγοράς, για μια πράξη που δεν άντεξε τελικά το βάρος της, είναι χαρακτηριστικό της ταχτικής των ισχυρών, να εξαγοράζουν συνειδήσεις και να χαλκεύουν κατηγορίες για να πολεμήσουν τις καινούργιες ιδέες, οι οποίες για να ριζώσουν χρειάζονται πάντα σκληροί αγώνες και πολλές θυσίες.\nΗ αναπαράσταση της σταύρωσης αιχμαλώτιζε την προσοχή και μεγάλωνε το ενδιαφέρον του κόσμου. Όταν μετά τα πέντε ευαγγέλια, ο παπάς με τη συνοδεία ψαλτάδων, έφερνε το σταυρό στη μέση της εκκλησίας όλα τα βλέμματα ήταν στραμμένα εκεί και δεν άκουγες παρά μόνο το "Σήμερον κρεμάται επί ξύλου...". Η στιγμή που έμπαιναν οι σφήνες, για να στεριωθεί στο πέτρινο βάθρο του , ήταν συγκλονιστική. Στην απόλυτη ησυχία, οι σφυριές αντηχούσαν, σαν κείνη τη στιγμή να γίνονταν πραγματικά η σταύρωση. Ο εσταυρωμένος με γερμένο το κεφάλι στο στήθος, με το ακάνθινο στεφάνι και την πληγή στην πλευρά, φαίνονταν, μέσα στην ανθρώπινή του αγωνία, ν' αφουγκράζεται, "χιλιάδων χρόνων τις σφυριές".\nΤις πρώτες πρωινές ώρες της Μ.Παρασκευής, κοπέλες του χωριού στόλιζαν τον Επιτάφιο με λουλούδια, που παλιά τα κουβαλούσαν - πιο πολύ τα παιδιά - απ' το βουνό, ή από τις γλάστρες των σπιτιών. Έβαζαν όλο τους το μεράκι κι έφτιαχναν πραγματικά ένα κομψοτέχνημα και όταν γίνονταν η αποκαθήλωση τοποθετούνταν τον Επιτάφιο μπροστά από το σταυρό για να δεχτεί το σώμα του Χριστού.\nΜόλις έπεφτε το σκοτάδι άρχιζε η ακολουθία του Επιταφίου. Κρατώντας ο καθένας τη λαμπάδα του, από γνήσιο κερί, ξεκινούσαν για την ακολουθία. Κανένας, εκτός απ' τους ανήμπορους, δεν έμενε σπίτι αυτό το βράδυ. Ασφυκτικά γεμάτη η εκκλησιά, φωτίζονταν από το πλήθος τις λαμπάδες, που ζέσταιναν την ατμόσφαιρα μέχρι λιποθυμίας. Ο παπάς με δυσκολία κινούνταν ανάμεσα στον κόσμο. Οι καθυστερημένοι, με μεγάλη προσπάθεια κατάφερναν να φτάσουν ως τον Επιτάφιο, να προσκυνήσουν. Στο γυναικωνίτη η ατμόσφαιρα ήταν αποπνικτική και πολλές γυναίκες λιποθυμούσαν απ' την έλλειψη οξυγόνου.\nΗ ακολουθία τελούνταν σε μια ατμόσφαιρα χλιαρή και βαρειά, που δονούνταν απ' τις φωνές των ψαλτάδων, που ο αριθμός τους κάθε Μ.Παρασκευή ξεπερνούσε κατά πολύ το συνηθισμένο.\nΤα παιδιά του σχολείου, παραταγμένα μπροστά στον Επιτάφιο, περίμεναν τη σειρά τους. Η ανυπομονησία καθρεφτίζονταν στα μάτια τους. Οι πρόβες που προηγούνταν έδιναν το καλύτερο αποτέλεσμα. ΄Εψαλλαν συντονισμένα και μελωδικά, με την ικανοποίηση στα ξαναμμένα τους πρόσωπα, απ' τη ζέστη και την προσπάθεια.\nΣτην ακολουθία του Επιτάφιου, οι άγνωστοι μελωδοί, έδωσαν με ευαισθησία και λυρισμό έντονα και σε βάθος, τον πόνο και την αγωνία της μάνας. Συνταίριασαν μια ανεπανάληπτη μουσική, με την ευρηματικότητα του στίχου. Πλησίασαν με τρόπο μοναδικό, τα επίπεδα και τις διακυμάνσεις του σπαραγμού της μητρικής καρδιάς. "΄Ω φως των οφθαλμών μου γλυκύτατόν μου τέκνον..." Η μάνα όλων των εποχών κι όλης της οικουμένης, αντίκρυ στο μαρτύριο του γιού της. Ενας πόνος, ίδιος για όλες τις μάνες, σ' όλα τα μήκη και τα πλάτη της γης από καταβολής κόσμου. Για όσες είδαν τα παιδιά τους να χάνονται άδικα πάνω στην άνοιξή τους, ανήμπορες να σταματήσουν τον χαμό τους. Για όσες πορεύτηκαν μαζί τους το δικό τους Γολγοθά.\nΤα παιδιά χωρίς να υποψιάζονται το βαθύτερο νόημα, συνέχιζαν να ψάλλουν, παραδομένα στην προσπάθειά τους. Μια και μοναδική φορά το χρόνο τη Μ. Παρασκευή, είχαν την ευκαιρία να συγκεντρώσουν πάνω τους την προσοχή του κόσμου σ' αυτό το χώρο.\nΟι μεγάλοι άκουγαν και παρακολουθούσαν, ο καθένας με το δικό του ενδιαφέρον. ΄Ολοι όμως είχαν στραμμένη την προσοχή τους στην παιδική χορωδία, που οι δροσερές φωνές της μετρίαζαν τη βαριά και πνιγερή ατμόσφαιρα.\n"Ερρανον τον τάφον...". Ο παπάς έψαλλε πρώτος το στίχο και έρραινε τον Επιτάφιο.΅Όσοι ήταν κοντά, δέχονταν στα ιδρωμένα πρόσωπα, τις ευεργετικές σταγόνες του ροδόσταμου, η χορωδία επαναλάμβανε άλλες δύο φορές το στίχο, ενώ ο παπάς συνέχιζε να ραίνει.\nΗ περιφορά του Επιτάφιου άρχιζε και η εκκλησία άδειαζε. Η ατμόσφαιρα εκτονώνονταν. ΄Ολοι ανάσαιναν τον καθαρό αέρα. Στο φύσημά του, οι φλόγες μάκραιναν έτοιμες να ξεκολλήσουν απ' τις λαμπάδες.\nΤο Μ.Σάββατο, ήταν μια μέρα μεταξύ γιορτής και καθημερινής. Ολοι ασχολούνταν με κάτι, μα σε μια ατμόσφαιρα γιορταστική. Χωρίς να είναι αργία οι περισσότεροι δεν δούλευαν και βρίσκονταν στο χωριό. Οι άνδρες φρόντιζαν για το αρνί. Να το αγοράσουν και να το κουβαλήσουν στο σπίτι, ή να το σφάξουν και να το γδάρουν, αν ήταν δικό τους.\nΟι γυναίκες ετοίμαζαν ότι χρειάζονταν για τη μαγειρίτσα και την έβαζαν νωρίς - νωρίς να γίνεται. Το σπίτι μύριζε πάστρα και φρέσκο ασβέστη και μοσκοβολούσε "φτασμίτ΄κου". Αυτή η μυρουδιά και τα' αυγά τα κόκκινα, αποτελούσαν τα πιο έντονα χαρακτηριστικά του Πάσχα. Οι νοικοκυρές συμπλήρωναν τις τελευταίες ετοιμασίες, βιαστικά για να προλάβουν να ξεκουραστούν και λίγο.\nΛίγες ώρες πριν απ' την Ανάσταση μικροί μεγάλοι "έγερναν" να κοιμηθούν για ν' αντέξουν στην ξαγρύπνια.Και ξαφνικά κοντά στα μεσάνυχτα οι καμπάνες έσχιζαν της ησυχία της νύχτας. Ο ήχος τους γιορταστικός, πανηγυρικός, γέμιζε το χωριό, έφτανε σε κάθε σπίτι, ταξίδευε μακριά να φέρει το χαρμόσυνο μήνυμα παντού. Τίποτα άλλο εκτός απ' αυτόν τον ήχο, δε θα μπορούσε να εκφράσει με τόση καθαρότητα τη μεγαλοσύνη της Ανάστασης.\nΟ κόσμος ξυπνούσε κι ήταν το πιο γλυκό ξύπνημα κι ας γίνονταν στο πρωτούπνι. Ντυμένοι στα καλά τους ξεχύνονταν στους δρόμους να φτάσουν έγκαιρα στην εκκλησιά.\nΟ παπάς αφού πρώτα έσβηναν τα φώτα, έβγαινε στην ωραία Πύλη και καλούσε τον κόσμο "Δεύτε λάβετε φως".\nΜέσα στο σκοτάδι το φως της λαμπάδας του, ξεχύνονταν ακτινωτά στην εκκλησιά. Όλοι έτρεχαν να πάρουν "το ανέσπερο φως". Η γιορταστική ατμόσφαιρα, συμπληρώνονταν με τη φωταγώγηση του χώρου, απ' τις τόσες φλόγες. Η ανυπομονησία καθώς πλησίαζε η Ανάσταση κορυφώνονταν.\nΗ τελετή γίνονταν στο προαύλιο. Τα παιδιά σ' επιφυλακή με πιστόλια, καψούλια, βεγγαλικά και κάποιοι μεγαλύτεροι με “φούρκες”, παλιά εμπροσθογεμή όπλα. Με το "Χριστός Ανέστη..." ένα πανδαιμόνιο γέμιζε τον αέρα.\nΚαι μετά πίσω στο ναό τα αναστάσιμα τροπάρια βάλσαμο στις καρδιές. Ηλειτουργία κρατούσε μέχρι αργά και στο τέλος κοινωνούσαν όλοι οι πιστοί "νηστεύσαντες και μη νηστεύσαντες.\nΗ Ανάσταση, η τελευταία πράξη του Θείου δράματος, η νίκη της ζωής πάνω στο θάνατο. Ο άνθρωπος δεχόταν με ανείπωτη χαρά το γεγονός. Η αγωνία του θανάτου που τον βασάνιζε πάντα, φαίνονταν νάπαιρνε το τέλος. Στο βάθος της σκέψης του σπίθιζε η λαχτάρα. Μα δεν αργούσε να καταλάβει, πως για να γίνει αθάνατος, έπρεπε πρώτα να πεθάνει.\nΤο ευαγγέλιο στα αραβικά από τον Παν. Αρχιμ. Ιγνάτιο Ρηγανά - Πάσχα 2008\nΤην 3η ημέρα του Πάσχα η θεία λειτουργία γινόταν στον κοιμητηριακό ναό του Ταξιάρχη Μιχαήλ. Μετά τη θεία λειτουργία έκαναν περιφορά των εικόνων σε μεγάλη απόσταση μέχρι τα «Στριβάδια» όπου συναντούσαν τους Νεοχωρίτες, οι οποίοι έκαναν το ίδιο. Τον καιρό της Τουρκοκρατίας αυτή η συνάντηση είχε ιδιαίτερη σημασία και ο λόγος που καθιερώθηκε ήταν ότι οι Τούρκοι άφηναν τους Έλληνες να γιορτάζουν το Πάσχα χωρίς επιτήρηση, θεωρώντας το καθαρά θρησκευτική γιορτή. Οι Έλληνες όμως το εκμεταλλεύονταν διαφορετικά. Κετέβαιναν οι καπεταναραίοι απ΄τα βουνά με τα παλικάρια τους στον τόπο της συνάντησης και άρχιζε το γλέντι. Κατά τη διάρκεια της γιορτής γίνονταν διάφορα αγωνίσματα και κυρίως σκοποβολή. Έτσι έβρισκαν ευκαιρία να εξασκούνται οι νέοι, ώστε να είναι έτοιμοι για την επανάσταση. Επίσης με τη συνάντηση αυτή οι προύχοντες των δύο χωριών ενημέρωναν τους καπεταναίους για την κατάσταση που επικρατούσε στα χωριά τους. Για την περίπτωση που δεν θα μπορούσαν να κατεβούν οι καπεταναίοι, όταν έκαναν την περιφορά στο βουνό, σε ωρισμένα δένδρα είχαν κρυψώνες, που άφηναν μηνύματα γι αυτούς, όπως περνούσαν. ΄Αλλος τρόπος να τους ειδοποιήσουν αν είχε Τούρκους στο χωριό ήταν οι ντουφεκιές. Το Πάσχα επέτρεπαν οι Τούρκοι στους Παλαιοχωρινούς να χρησιμοποιήσουν τουφέκια, έτσι άρχιζαν να πυροβολούν και ακούγοντάς τα οι καπεταναίοι στα βουνά καταλάβαιναν ότι κινδύνευαν αν κατέβαιναν στο χωριό. Αφού τελείωνε το γλέντι οι κάτοικοι των δύο χωριών χώριζαν και γύριζαν πίσω.\nΟι Παλαιοχωρινοί συνέχιζαν τις εκδηλώσεις και χόρευαν πίσω από την εκκλησία τραγουδώντας «του Χαλκού τ΄αλώνι». Τα λόγια τήταν :\nΜετά το τέλος της λειτουργίας στο "αλώνι" πίσω από το ναό χορεύουν "του Χαλκού τ΄αλώνι" τραγουδώντας το παραπάνω τραγούδι. Το έθιμο και το τραγούδι αναφέρεται συμβολικά στη σφαγή των χαλκιδικιωτών από τους Τούρκους στην Ιερισσό, όπου αναβιώνει αντίστοιχο έτοιμο.\nΑλλά και άλλα τραγούδια είναι συνδεδεμένα με το παραπάνω έθιμο :\n«Απρίλη Απρίλη ΄κάματι Μάη κατακαημένι,\nπου μαύρισις τις έμορφις κι ασχήμινις τις άσπρις\nμαύρισις την αγάπη μου κι δεν την αγνουρίζου.\nΜαύρα φουρεί μαύρα κρατεί μαύρου καβαλικεύει\nκι σαν ικαβαλίκιψι στουν Αι Γιώργη μοιάζει »\n«Λάλησι κούκι μ΄ λάλησι όπους λαλούσις πρώτα\nγυιέ μ΄ τι να λαλήσου μάτια μ΄ τι να πω τι να σας μουλουγήσου\nΉλθεν η άνοιξη μάτια μ΄ πικρή του καλουκαίρι μαύρου\nγυιέ μ΄ κι του μισοκαλόκαιρου μάτια μ΄ φαρμακουμένου\nΛαλούν τ΄αιδόνια στις φουλιές κι οι πέρδικις στα πλάγια».\n«Πέρα σι κείνου του βουνό Σύρμου μαλαματένιου μου\nπέρα σι κείνου του βουνό άιντι πιδιά μου γυαλό-γυαλό\nγυιέ μ΄ στα δώθε κι στα κείθε βάρτι λιβιντάδις βάρτι\nέχουν αρνιά που ψήνουντι Σύρμου μαλαματένου μου\nέχουν αρνιά που ψήνουντι άιντι πιδιά μου γυαλό-γυαλό\nέχουν κι ένα παλιό κρασί Σύρμου μαλαματένου μου\nέχουν κι ένα παλιό κρασί άιντι πιδιά μου γυαλό-γυαλό\nγυιέ μ΄ που πίν΄ τα παλικάρια βάρτι λιβιντάδις βάρτι.\nΚι στου σημάδι ρίχνουνε Σύρμου μαλαματένου μου\nκι στου σημάδι ρίχνουνε άιντι πιδιά μου γυαλό-γυαλό\nγυιέ μ΄ κι του σημάδι παίρνουν βάρτι λιβιντάδις βάρτι».\n«Μια Πασχαλιά κι μια Λαμπρή\nμια ΄πίσημην ημέρα Αλιέξαντρι\nμάνα του γυιό της στόλιζι\nστην ικκλησιά να πάει πουλάκι μ΄αμάν\nνα πάει να μιταλάβει Αλιέξαντρι\nκι η πρώτη εξαδέρφη του\nτον λούζει τον χτενίζει πουλάκι μ΄αμάν\nτον λούζει τον χτενίζει Αλιέξαντρι\nΚαι κίνησαν και πήγιναν\nστης ικκλησιάς την πόρτα πουλάκι μ΄αμάν\nστης ικκλησιάς την πόρτα Αλιέξαντρι\nκαι σαν τους είδι η ακκλησιά\nτα κιραμίδια ρίχνει πουλάκι μ΄αμάν»\nτα κιραμίδια ρίχνει Αλιέξαντρι\nΓυιέ μου και που κολάστηκες\nκαι δε σου στρέχουν τάγια πουλάκι μ΄αμάν\nκαι δε σου στρέχουν τ΄άγια Αλιέξαντρι.»\nΗ πρωτομαγιά στα χωριά γιορταζόταν στις εξοχές του χωριού, όπου έβγαιναν όλοι "να πιάσουν το Μάη". Μαζεύονταν παρέες παρέες και ξεκινούσαν το χάραμα. Διάλεγαν το κατάλληλο μέρος να ανάψουν φωτιά και μόλις χαλέπωναν τα κάρβουνα έψηναν το κατσίκι και ακολουθούσε γλέντι και χορός.\nΚεντρικός πυρήνας της γιορτής της Πρωτομαγιάς η ανθρώπινη χαρά για την άνοιξη, η αυθόρμητη λατρεία της βλάστησης και η προσπάθεια «μετάληψης» των δυνάμεων της φύσης νε την άμεση επαφή μαζί της.\nΟι κοπέλες έκοβας πρασινάδες και λουλούδια και έπλεκαν στεφάνια τα οποία κρεμούσαν στις πόρτες των σπιτιών όταν επέστρεφαν το βράδυ.\nΤ΄ Άη Γιαννιού\nΤο βράδυ της παραμονής του Άη Γιάννη στις 21 Ιουνίου μαζεύονταν στις γειτονιές του χωριού με γέλια και τραγούδια, άναβαν μεγάλες φωτιές με ξύλα και κλαδιά που μάζευαν νωρίτερα, και όταν λιγόστευαν οι φλόγες πηδούσαν πάνω από τη φωτιά λέγοντας «Άη Γιάννη Πρόδρομε, η σντρίγα να καεί κι εγώ να μην καώ». Ήταν κι ένας τρόπος να απαλλαγούν από τις «μασντραβίτσες» (μυρμηγκιές), που τις έκοβαν και τις έριχναν στη φωτιά.\nΟι κοπέλες την παραμονή έκοβαν μπουμπούκια από γαιδουράγκαθα, τα καψάλιζαν, τα ονομάτιζαν και τα φύτευαν σε γλάστρα. Άν άνοιγε κανένα ήταν σημάδι του ποιόν θα έπαιρναν γι άνδρα τους.\nΑυτή την εποχή τελείωνε και “ο στρέγκλας” (το νταβάνι που όταν τσιμπούσε τα γελάδια, τα έπιανε αμόκ κι έτρεχαν σαν τρελλά σέρνοντας πίσω τους και σπάνοντας τ΄αλέτρια).\nΑντίστοιχο έθιμο για το φανέρωμα του "γαμπρού" υπήρχε και στην γιορτή του Αγίου Φανουρίου στις 27 Αυγούστου, όπου στο ομώνυμο εξωκλήσι οι κοπέλες του χωριού με τη «φανουρόπιτα» στα χέρια έκαναν τάμα και περίμεναν το βράδυ να τους "φανερωθεί" ο γαμπρός στον ύπνο τους.\nΠανηγύρι Οσίου Αθανασίου του ΑΘωνίτη\nΣτις 5 Ιουλίου στη γιορτή του οσίου Αθανασίου του Αθωνίτη πανηγυρίζει ο ομώνυμος ναός του Παλαιοχωρίου.\nΑυτή η γιορτή καθιερώθηκε, γιατί ο ναός αυτός ανήκε στη μονή Μεγίστης Λαύρας του Αγίου Όρους, η διοίκηση της οποίας δώρισε το ναό και την γύρω περιοχή στο Παλαιοχώρι (14ος αιώνας μ.Χ.). Από τότε πανηγυρίζουμε και γιορτάζουμε αυτή τη μέρα.\nΤην παραμονή γίνεται εσπερινός με τη συμμετοχή όλων των κατοίκων και πολλών άλλων προσκυνητών. Τη μέρα της γιορτής τελείται πανηγυρική θεία Λειτουργία και γίνεται περιφορά των εικόνων.\nΜετά τη θεία Λειτουργία ακολουθεί κουρμπάνι. Το φαγητό συνήθως είναι τραΐ με πατάτες ή φασολάκια ή κριθαράκι. Το κρέας δωρίζουν οι κτηνοτρόφοι και μαγειρεύεται όλη νύχτα σε μεγάλα καζάνια. Ανήμερα της γιορτής μετά την εκκλησία αφού ευλογηθεί, προσφέρεται σε όλους, συνοδεύεται με κρασί και ακολουθεί γλέντι.\nΠανηγύρι Παναγίας Γοργοϋπηκόου\nΤην 1η Κυριακή του Οκτωβρίου καθιερώθηκε πανήγυρις προς τιμήν της Υ.Θεοτόκου της Γοργοϋπηκόου με λιτάνευση της θαυματουργής εικόνας στους κεντρικούς δρόμους της κωμόπολης.\nΗ εικόνα είναι πιστό αντίγραφο της θαυματουργής εικόνας της Παναγίας Γοργοϋπηκόου που βρίσκεται στη Μονή Δοχειαρίου.\nΠανηγύρι Αγίων Αρχαγγέλων\nΣτις 8 και 9 Νοεμβρίου γιορτή των πολιούχων του χωριού μας γινόταν πανηγύρι με κουρμπάνι.\nΗ γιορτή ξεκινούσε την παραμονή με ολονύκτια αγρυπνία στον παλιό κοιμητηριακό ναό του Ταξιάρχη Μιχαήλ.\nΟι ετοιμασίες για το κουρμπάνι γινόταν πολλές μέρες πριν. Κάθε κτηνοτρόφος δώριζε στην εκκλησία διάφορα ζώα με σκοπό να τα μαγειρέψουν με λάχανο για να φάνε οι προσκυνητές. Πολλοί κάτοικοι ήταν πρόθυμοι να πάνε να βοηθήσουν στις προετοιμασίες. Τότε ερχόταν πολύς κόσμος από τα άλλα χωριά. Δεν υπήρχαν τα κατάλληλα μέσα συγκοινωνίας και οι προσκυνητές ερχόταν πολλές μέρες πριν με τα ζώα τους, τα οποία στόλιζαν με κιλίμια.\nΤη μέρα της γιορτής, μετά το τέλος της θείας Λειτουργίας, όλοι περνούσαν από τα μαγειρεία με τα πιάτα τους να πάρουν φαγητό που συνόδευαν με κρασί. Καθόταν παρέες-παρέες και άρχιζε το γλέντι που κρατούσε μέχρι αργά. Το ίδιο συνεχίζονταν και την επόμενη μέρα.\nΣήμερα, οι εκδηλώσεις που γίνονται είναι καθαρά θρησκευτικού χαρακτήρα. Την παραμονή της γιορτής πηγαίνουμε όλοι στον παλιό ναό του Ταξιάρχη Μιχαήλ, παίρνουμε τη θαυματουργή εικόνα του Αρχάγγελου και την μεταφέρουμε με πομπή στο ναό των Ταξιαρχών στο κέντρο του χωριού, όπου ακολουθεί Εσπερινός.\nΕδώ γίνεται και η θεία Λειτουργία την άλλη ημέρα. Το απόγευμα πάλι με πομπή παίρνουμε την εικόνα και την επιστρέφουμε στον παλιό ναό, στον οποίο τελείται η θεία Λειτουργία τη δεύτερη μέρα.\nΑναρτήθηκε από ΘΑΝΑΣΗΣ ΚΑΛΑΜΠΑΛΙΚΗΣ στις 5:58 μ.μ.


ΑΠΟΣΤΟΛΗ LABEL NEWS ΤΖΟΥΜΕΡΚΑ: Μονή Κηπίνας – Το εντυπωσιακό Μοναστήρι που είναι χτισμένο μέσα σε βράχους! – Label News\nΑΠΟΣΤΟΛΗ LABEL NEWS ΤΖΟΥΜΕΡΚΑ: Μονή Κηπίνας – Το εντυπωσιακό Μοναστήρι που είναι χτισμένο μέσα σε βράχους!\nΦωτογραφία: Xάρης Πετρίδης, Θοδωρής Μπίτσας\nΤο Label News ταξίδεψε στα Τζουμέρκα των Ιωαννίνων και σας παρουσιάζει ένα από τα ομορφότερα Μοναστήρια της Ελλάδας χτισμένα μέσα σε βράχο σε υψόμετρο που κόβει την ανάσα!\nΜονή Κηπίνας, Τζουμέρκα Γιάννενα\nΣε κείμενα αναφέρεται ότι ιδρύθηκε το 1212 από τον Αρχιεπίσκοπο Γρηγόριο, αν και υπάρχει η άποψη ότι ιδρύθηκε τον 13ο αιώνα από μοναχούς της γειτονικής Μονής Βύλιζας. Η μονή γνώρισε ιδιαίτερη άνθηση κατά τον 18ο αιώνα και οι μοναχοί της διακρίθηκαν για το κοινωνικό τους έργο.\nΜάλιστα είναι γνωστό ότι το 1760 ο ηγούμενός της Καλλίνικος προσέφερε χρήματα για την κατασκευή γεφυριού. Στα χρόνια της Τουρκοκρατίας, σύμφωνα με την παράδοση, στη μονή λειτουργούσε κρυφό σχολειό, ενώ η σπηλιά που βρίσκεται στον βράχο χρησιμοποιήθηκε ως καταφύγιο από τους κατοίκους της περιοχής. Τον 19ο αιώνα η μονή εγκαταλείφθηκε και το 1931 έγινε μετόχι της μονής Τσούκας.\nΗ πρόσβαση στη μονή γίνεται από ένα μονοπάτι που είναι λαξευμένο στον βράχο και μια κρεμαστή ξύλινη γέφυρα, την οποία σήκωναν οι μοναχοί για να αποκόπτουν την πρόσβαση. Το καθολικό έχει ως στέγη τον φυσικό βράχο, που έχει λαξευτεί έτσι ώστε να σχηματίζει θόλο.\nΕίναι μικρή μονόκλιτη βασιλική με νάρθηκα και στο εσωτερικό σώζονται τοιχογραφίες που χρονολογούνται στα τέλη του 17ου ή στις αρχές του 18ου αιώνα. Το επιχρυσωμένο ξύλινο τέμπλο και οι εικόνες του Ιωάννη από την Σαγιάδα είναι έργα του 18ου αιώνα.\nΑπό τον πρόναο του ναού ξεκινά η σπηλιά με τους σταλαγμίτες και σταλακτίτες, που φθάνει σε μήκος 240 μέτρων, αλλά δεν είναι επισκέψιμη. Τα κελιά είναι πλήρως ανακαινισμένα, διαμορφωμένα με ξύλινες προεκτάσεις και δημιουργούν εξαιρετικό αρχιτεκτονικό συγκρότημα δύο επιπέδων, απόλυτα εναρμονισμένο με τον βράχο.\nΜείνετε συντονισμένοι στο Label News, έρχεται αποκλειστικό VIDEO και ρεπορτάζ από την Μονή Κηπίνας\nΠροηγούμενο Πώς ανάβει τελικά το Άγιο Φως; Πότε τελέστηκε για πρώτη φορά το Θαύμα;\nΕπόμενο Το πρωτότυπο concept φωτογράφισης για γυναίκες άνω των 40 – “Η αληθινή γυναίκα δεν έχει ηλικία”


Κορωνοϊός: Πόσο αυξάνουν τον κίνδυνο βαριάς νόσου τα υποκείμενα νοσήματα - Iatropedia\n10 Απριλίου 2020 | 07:34\nΈστω και ένα υποκείμενο νόσημα αυξάνει κατά σχεδόν 80% τις πιθανότητες εισαγωγής στην εντατική και διασωλήνωσης, σύμφωνα με νέα μελέτη.\nΤα υποκείμενα νοσήματα αυξάνουν σημαντικά τις πιθανότητες να προκληθεί σοβαρή νόσος από το νέο κορωνοϊό. Και όσο περισσότερα υποκείμενα νοσήματα έχει ένας ασθενής, τόσο το χειρότερο, σύμφωνα με μία νέα μελέτη που υπολόγισε πόσο επικίνδυνος είναι ο κορονοϊός Covid-19 για τους χρονίως πάσχοντες.\nΌπως έδειξε η μελέτη έστω και ένα υποκείμενο νόσημα να έχει ένας ασθενής που μολύνεται από τον ιό, αυξάνονται κατά σχεδόν 80% οι πιθανότητές του να αρρωστήσει βαριά και να μπει στην εντατική. Αν όμως έχει δύο ή περισσότερα, ο πρόσθετος κίνδυνος διπλασιάζεται.\nΗ μελέτη πραγματοποιήθηκε σε 1.590 ασθενείς που αρρώστησαν από το νέο κορωνοϊό στην Κίνα. Το σχεδόν 20% απ’ όσους έπασχαν από υποκείμενα νοσήματα εισήχθησαν στην εντατική, χρειάσθηκαν διασωλήνωση ή έχασαν τη ζωή τους. Το αντίστοιχο ποσοστό σε όσους ήταν κατά τα άλλα υγιείς ήταν μόνο 5%.\nΩς πιο επικίνδυνα υποκείμενα νοσήματα αναδείχθηκαν η χρόνια αποφρακτική πνευμονοπάθεια και ο καρκίνος. Οι μισοί πάσχοντες από ΧΑΠ της μελέτης χρειάσθηκαν νοσηλεία στην εντατική ή έχασαν τη ζωή τους. Το αντίστοιχο ποσοστό ήταν το ένα πέμπτο για τους ασθενείς με υπέρταση, διαβήτη ή καρδιαγγειακή νόσο.\nΤην μελέτη πραγματοποίησε η κινεζική ομάδα εμπειρογνωμόνων για τον κορωνοϊό Covid-19. Ο επικεφαλής ερευνητής Dr Wei-jiie Guan, από το Ιατρικό Πανεπιστήμιο του Guangzhou και οι συνεργάτες του εξέτασαν στοιχεία ασθενών που νοσηλεύθηκαν την περίοδο Δεκέμβριος 2019-Ιανουάριος 2020 σε διάφορα νοσοκομεία της Κίνας.\nΟι ασθενείς είχαν μέση ηλικία 49 ετών. Οι 686 (το 42,7%) ήσαν γυναίκες. Τα σοβαρά περιστατικά αποτελούσαν το 16% των ασθενών που εξετάστηκαν. Οι 131 από τους ασθενείς της μελέτης (το 8,2%) εισήχθησαν στην εντατική ή χρειάσθηκαν διασωλήνωση. Οι 50 από αυτούς δεν κατάφεραν να κρατηθούν στη ζωή (ποσοστό θνησιμότητας 3,1% στην παρούσα ανάλυση).\nΩστόσο οι πιθανότητες θανάτου ήσαν σαφώς περισσότερες στους ασθενείς που είχαν υποκείμενα νοσήματα. Έφτασαν το 8,8% έναντι 1,3% σε όσους είχαν καλή γενικότερη κατάσταση υγείας.\nΟι ασθενείς με δύο ή περισσότερα υποκείμενα νοσήματα είχαν σημαντικά αυξημένες πιθανότητες να κινδυνέψει η ζωή τους, σε σύγκριση με όσους είχαν ένα ή κανένα. Στην πραγματικότητα, οι ασθενείς με τουλάχιστον δύο υποκείμενα νοσήματα είχαν 160% περισσότερες πιθανότητες απειλητικής νόσου απ’ ό,τι όσοι δεν είχαν κανένα. Όσοι είχαν ένα νόσημα, διέτρεχαν κατά 80% μεγαλύτερο κίνδυνο βαριάς νόσου ή και θανάτου.\nΟ κίνδυνος ανά υποκείμενο νόσημα\nΑκολουθούν τα ποσοστά των ασθενών ανά υποκείμενο νόσημα με αρνητικές εκβάσεις.\nΑπό τους 18 ασθενείς της παρούσας ανάλυσης με καρκίνο, οι 5 χρειάσθηκαν εισαγωγή στην εντατική, οι δύο διασωλήνωση και οι τρεις έχασαν τη ζωή τους. Έτσι, τα ποσοστά τους διαμορφώθηκαν ως εξής:\nΕισαγωγές στην εντατική: 28%\nΟποιαδήποτε δυσμενής έκβαση: 39%\nΣυνολικά 24 από τους ασθενείς της μελέτης έπασχαν από ΧΑΠ. Η έκβασή τους σε ποσοστά έχει ως εξής:\nΕισαγωγές στην εντατική: 29%\nΟποιαδήποτε δυσμενής έκβαση: 50%\nΚαρδιαγγειακά προβλήματα είχαν 59 ασθενείς. Τα σοβαρά περιστατικά ήταν ως εξής:\nΕισαγωγές στην εντατική: 14%\nΟποιαδήποτε δυσμενής έκβαση: 22%\nΣυνολικά 130 ασθενείς ήσαν διαβητικοί. Οι δυσμενείς εκβάσεις ήταν ως εξής:\nΕισαγωγές στην εντατική: 15%\nΟποιαδήποτε δυσμενής έκβαση: 24%\nΟι ασθενείς με υπέρταση ήταν 269. Μεταξύ αυτών καταγράφηκαν:\nΟποιαδήποτε δυσμενής έκβαση: 20%\nΗ νέα μελέτη δημοσιεύεται στην ιατρική επιθεώρηση European Respiratory Journal.\nTags: ΚΟΡΟΝΟΙΟΣ, ΚΟΡΟΝΟΪΟΣ COVID-19, ΚΟΡΟΝΟΪΟΣ ΥΠΟΚΕΙΜΕΝΑ ΝΟΣΗΜΑΤΑ, ΥΠΟΚΕΙΜΕΝΑ ΝΟΣΗΜΑΤΑ, ΥΠΟΚΕΙΜΕΝΑ ΝΟΣΗΜΑΤΑ ΚΟΡΩΝΟΪΟΣ


Αυτά κάνεις και... ξενερώνεις τον άντρα Τοξότη - Daily-News.GR\nΑυτά κάνεις και… ξενερώνεις τον άντρα Τοξότη\n06 Δεκεμβρίου 2020, 13:00\tΖώδια 86 Προβολές\nΥπάρχουν κάποια πράγματα που απλώς ΑΠΑΓΟΡΕΥΕΤΑΙ να κάνεις σε έναν άντρα Τοξότη γιατί το μόνο που καταφέρνεις είναι να τον ξενερώσεις και να θέλει να φύγει χιλιόμετρα μακριά σου. Αν, λοιπόν, νοιάζεσαι πραγματικά για εκείνον και θες να είσαι μαζί του, τότε πρόσεξε την συμπεριφορά σου και αν κάνεις κάτι από τα παρακάτω, τότε σταμάτα το αμέσως!\n1. Μην προσπαθήσεις ποτέ να τον περιορίσεις ή να του επιβάλλεις κανόνες. Ζει την ζωή του όπως θέλει εκείνος και όχι όπως θες εσύ.\n2. Η ελευθερία του είναι πάνω από όλα. Αν νιώσει ότι πας να τον «φυλακίσεις», έχασες.\n3. Μην τον διακόπτεις, όταν μιλά για κάτι το οποίο τον ενδιαφέρει πάρα πολύ ή όταν μιλά για ένα θέμα το οποίο γνωρίζει εις βάθος.\n4. Δεν του αρέσουν οι ανόητες συζητήσεις. Αν δεν μπορείς να μιλήσεις για ένα θέμα που θα του τραβήξει το ενδιαφέρον, τότε σε έχει ήδη βαρεθεί.\n5. Μην είσαι τεμπέλα. Σιχαίνεται την τεμπελιά. Ο ίδιος είναι ένας άνθρωπος που δεν βάζει εύκολα… πωπουδάκι κάτω, οπότε πρέπει κι εσύ να είσαι στα ίδια επίπεδα ενέργειας.\n6. Μην είσαι “τσεκουράτη”. Δεν σου λέμε να του πεις ψέματα. Απλώς να του «σερβίρεις» την αλήθεια με πιο ωραίο τρόπο. Δεν μπορεί να διαχειριστεί την ωμή πραγματικότητα.\n7. Αν δεν σου αρέσουν τα ταξίδια σε περίεργα μέρη, πιο… εναλλακτικά και όχι τόσο τουριστικά και κοσμικά, η εξοχή ή το… χωριό, τότε δεν του κάνεις. Θα πάει στο Παρίσι, αλλά θα πάει και στα Άγραφα και αν δεν πας εσύ μαζί του, θα πάει με άλλη.\nΕτικέτεςάντρας Τοξότης ΕΡΩΤΑΣ Ζώδια ΞΕΝΕΡΩΜΑ σχέσεις Τοξότη σχέση Τοξότης\nΠροηγούμενος Άκης Πετρετζίκης: Αλμυρή τάρτα λαχανικών\nΕπόμενο Δείτε πώς πάει κάθε πρωί αυτός ο μπαμπάς τις κόρες του στο σχολείο (vid)


Ωκυτοκίνη: η ορμόνη της αγάπης και οι τετράποδοι θεραπευτές - Pieria News\nΑρχική Υγεία Ωκυτοκίνη: η ορμόνη της αγάπης και οι τετράποδοι θεραπευτές\n21/11/2019, 11:00 πμ\n»Σε παιδιατρικές κλινικές, όπου ειδικά εκπαιδευμένοι σκύλοι, γάτες, κουνέλια, παπαγάλοι, ψάρια και άλογα, για να ενισχύσουν τα αποτελέσματα μιας συμβατικής θεραπευτικής αγωγής.»\nΗ «ορμόνη της αγάπης», ενισχύει το αίσθημα εμπιστοσύνης, βοηθά την συναίσθηση, εμποδίζει την δράση των ορμονών του άγχους-αδρεναλίνη κορτιζόλη- διώχνει το φόβο και το στρες και βοηθάει τα κύτταρα να ανανεωθούν και τις πληγές να επουλωθούν γρήγορα. Τον Ιούλιο του 2010 η δρ. Μομπεργκ δημοσίευσε τα αποτελέσματα έρευνας της, που δείχνουν ότι σημαντική αύξηση της ωκυτοκίνης στον οργανισμό γυναικών μετρήθηκε μόλις δέκα λεπτά αφ’ ότου βρέθηκαν κοντά στο αγαπημένο τους τετράποδο. Το 2003 δυο Νοτιοαφρικανοί επιστήμονες Οντεντααλ και Μεντγιες, απέδειξαν ότι η φιλική επαφή ανθρώπων και σκύλων απελευθερώνει στον οργανισμό και των δυο μεγάλες ποσότητες ωκυτοκίνης.\n«Επίσης καταγράφονται πολύ καλά αποτελέσματα σε άτομα της τρίτης ηλικίας που πάσχουν από Αλτσχάιμερ, κατάθλιψη, καρδιολογικά προβλήματα κ.ά.»


Τι χρειάζονται οι προσευχές; | Χριστιανική Φοιτητική Δράση\nΑναζητήσεις✎ προσευχή\t3.495\tΠροσθήκη απάντησης☞ https://www.xfd.gr/?p=1287 Εκτύπωση\nΔεν υπάρχει καμιά αμφιβολία ότι ο Θεός είναι παντογνώστης και γνωρίζει όλες τις ανάγκες, τις δυσκολίες και τα προβλήματά μας και προτού εμείς του τα εκθέσουμε. Άλλωστε αυτό μας το βεβαίωσε κατηγορηματικά ο ίδιος ο Κύριος λίγο πριν μας διδάξει τον τρόπο που πρέπει να προσευχόμαστε: “Γνωρίζει ο Πατέρας σας τι χρειάζεστε πριν Του το ζητήσετε” (Ματθ. στ΄8). Και εφόσον γνωρίζει, ρωτάει ο ιερός Χρυσόστομος, για ποιο λόγο χρειάζεται να προσευχόμαστε; Και απαντάει ο ίδιος: «Δεν προσεύχεσαι για να διδάξεις το Θεό, αλλά για να προσελκύσεις το έλεός Του και να λάβεις την αγάπη Του ως καρπό της προσευχής σου». Επομένως δεν ερχόμαστε εμείς να διαφωτίσουμε το Θεό για πράγματα που αγνοεί, αλλά για να Τον παρακαλέσουμε. Η προσευχή δεν είναι για το Θεό, είναι για μας. Δεν προσφέρουμε τίποτα στο Θεό με την προσευχή μας, προσφέρουμε όμως πολλά στον εαυτό μας. Τον εαυτό μας ευεργετούμε κατά την επικοινωνία με τον ουράνιο Πατέρα μας.\nΑυτό καλύτερα θα το συνειδητοποιήσουμε, όταν αναλογισθούμε τη φύση και την ουσία της προσευχής. Πολλές φορές κάνουμε το λάθος να θεωρούμε την προσευχή σαν ένα καθήκον, σαν μια υποχρέωση απέναντι στο Θεό. Όμως με την παράλειψη της προσευχής δε στερούμε το Θεό από κάτι, στερούμε τον εαυτό μας από πολλά. Η επικοινωνία με τον ουράνιο Πατέρα είναι αναγκαιότητα της ψυχής. Είναι η αναπνοή της, το οξυγόνο της. Όπως το ψάρι δεν μπορεί να ζήσει παρά μέσα στο νερό, έτσι και η ψυχή δεν μπορεί να ζήσει, αν δεν κολυμπάει αδιάκοπα μέσα στον ωκεανό της αγάπης του Θεού.\nΗ προσευχή, όπως και η αγάπη, δεν είναι προσταγή. Είναι κλίμα, είναι ατμόσφαιρα, είναι η φυσική κατάσταση της ψυχής. Ο άνθρωπος δε σκέφτεται αν ο Θεός γνωρίζει τα προβλήματά του, όπως δε σκέφτεται αν πρέπει να αναπνεύσει. Ξέρει πως δεν μπορεί να ζήσει χωρίς την αναπνοή. Έτσι και η ψυχή. Δε ζει χωρίς την προσευχή. Ατροφεί. Πεθαίνει. Γι’ αυτό και ο άγιος Γρηγόριος ο Θεολόγος έλεγε «πιο πολύ να θυμάσαι το Θεό παρά ν’ αναπνέεις». Κάτι ανάλογο τόνιζε και ο άγιος Ιωάννης ο Χρυσόστομος: «Ό,τι είναι για το σώμα το φως του ήλιου, αυτό είναι και για την ψυχή η προσευχή. Αν για τον τυφλό είναι ζημιά το να μην μπορεί να δει τον ήλιο, πόση είναι η ζημιά για το Χριστιανό, το να μην προσεύχεται αδιάκοπα και με την προσευχή να φέρνει το φως του Χριστού στην ψυχή του; Και ποιος δε θα εκπλαγεί και δε θα θαυμάσει τη φιλανθρωπία του Θεού που δείχνει σε μας με το να μας χαρίζει τόση τιμή, ώστε να προσευχόμαστε και να συνομιλούμε μαζί Του; Γιατί πραγματικά την ώρα της προσευχής μιλάμε με το Θεό και ενωνόμαστε με τους αγγέλους».\nΜια τέτοια προσευχή που προσφέρει ανεκτίμητα δώρα στους ανθρώπους είναι δυνατόν να τίθεται υπό αμφισβήτηση; Όσοι αμφιβάλλουν σημαίνει πως ποτέ τους δε γνώρισαν την ομορφιά της και δε γεύτηκαν τη γλυκύτητα και ευχαρίστησή της. Όταν ο πιστός απευθύνεται στο Θεό και Τον προσφωνεί με την πιο θερμή λέξη και Τον ονομάζει Πατέρα, αμέσως νιώθει να αναπτύσσεται μέσα του μια μοναδική οικειότητα και σιγουριά. Του εκθέτει τα προβλήματά του με εμπιστοσύνη, όχι γιατί ο Θεός τα αγνοεί, αλλά γιατί ο ίδιος θέλει να ηρεμήσει. Να βγάλει το βάρος από μέσα του και να ειρηνεύσει. Η ανάγκη της επικοινωνίας είναι ανάγκη της ψυχής. Η απουσία της δημιουργεί το δράμα της ψυχικής μοναξιάς. Το φυσικό για τον θεωμένο άνθρωπο είναι να βρίσκεται σε συνεχή επικοινωνία με τον Θεό. Όπως δύο ερωτευμένοι αποζητούν συνεχώς ο ένας τον άλλο έτσι και ο πνευματικός άνθρωπος ποθεί αδιάλειπτα τον Θεό. Έτσι όσο καθαρίζουμε απ’ τα πάθη μας τόσο αφήνουμε ελεύθερο χώρο μες στην ψυχή μας για να μπει ο Θεός και άλλο τόσο αυξάνεται η αγάπη μας γι’ Αυτόν.\nΟ Κύριος που μάς είπε πώς ο Θεός γνωρίζει τις ανάγκες μας και προτού εμείς του τις αναφέρουμε, δε μας είπε να μην προσευχόμαστε. Το αντίθετο. Μας προέτρεψε — και όχι μόνο μία φορά — να Τον επικαλούμαστε, να καταφεύγουμε στην προστασία Του και με πίστη να ζητάμε τη βοήθειά Του. «Αιτείτε και θα σας δοθεί· ζητείτε και θα βρείτε· χτυπάτε και θα σας ανοιχτεί. Γιατί καθένας που αιτεί λαμβάνει και αυτός ζητά βρίσκει και σ’ αυτόν που χτυπά θα ανοιχτεί» (Ματθ. ζ΄8). Ο Θεός θέλει να Του ζητάμε πνευματικά, αλλά και υλικά αγαθά. Εκείνος είναι πρόθυμος να μας προσφέρει, θέλει όμως και τη δική μας αίτηση και συνεργασία. Θέλει την επιμονή και υπομονή μας. Θέλει να δοκιμάζει την πίστη μας για να την αυξάνει και να τη βραβεύει. Έτσι με την προσευχή πλησιάζουμε το Θεό, ζούμε με το Θεό και ο Θεός ζει μαζί μας.\n« Ο Χριστιανισμός ως επανάσταση\nΚαρτερία, υπομονή και προσευχή!Η δύναμη της Μυστικής ΠροσευχήςΚυριακή του ΤυφλούΓια όσα παιδιά είδαν την ευτυχία του σπιτιού τους ζωγραφισμένη μόνο σε κάποιο τους όνειροΜόνο προσευχή μπορούμε να κάνουμε\tΚαμία απάντηση\nΓιατί η Εκκλησία επιμένει τόσο στο θέμα των σαρκικών σχέσεων; 15.277 προβολέςΤι σημαίνει ότι οι ψυχές είναι αθάνατες; 12.195 προβολέςΜεταθανάτια εμπειρία ενός νέου στη Ρωσία 11.797 προβολέςΤί εστι Θεός 10.721 προβολέςΜετενσάρκωση – Μετεμψύχωση 9.923 προβολέςΗ λανθάνουσα επίδραση της μουσικής στην ανθρώπινη ψυχή 9.834 προβολέςΔιαλογισμός (ή αυθυποβολή και αυτοΰπνωση) 8.859 προβολέςΝέα Ακρόπολη 7.461 προβολέςΚαι τι θα κάνουμε τόσα χρόνια στον παράδεισο; Δε θα βαρεθούμε; 7.437 προβολέςΓιατί η ζωή μας ώρες-ώρες είναι τόσο χωρίς νόημα; 7.339 προβολές\tΧάρτης ιστοχώρου | Credits | Όροι χρήσης & συμμετοχής | Twitter | Σύνδεσμοι


> Ο λογαριασμός μου > Πληροφορίες: ΓΚΠΔ\nΟ κανονισμός για την προστασία δεδομένων (ΓΚΠΔ) είναι ένας νέος κανονισμός για τη ψηφιακή προστασία της ιδιωτικής ζωής που εισήχθηκε στις 25 Μαΐου 2018. Τυποποιεί ένα ευρύ φάσμα διαφορετικών νόμων προστασίας της ιδιωτικής ζωής σε όλη την ΕΕ, σε ένα κεντρικό σύνολο των κανονισμών που θα προστατεύει τους χρήστες σε όλα τα κράτη μέλη.\nΔικαίωμα φορητότητα των δεδομένων\nΕξάγετε τα προσωπικά δεδομένα που είναι αποθηκευμένα σε αυτό το κατάστημα. Δημιουργήστε ένα αρχείο excel που περιέχει όλα τα ευαίσθητα δεδομένα σας.\nΔιαγραφή του λογαριασμού σας από το κατάστημα μαζί με όλα τα προσωπικά σας δεδομένα. Όλα διευθύνσεις, εντολές, και άλλες πληροφορίες σας θα χαθούν.\nΔικαίωμα να είστε Ανώνυμος.\nΑλλάξτε πληροφορίες σας με πλασματικό δεδομένων. Με αυτό τον τρόπο η ταυτότητά σας είναι προστατευμένη.\nΤο δικαίωμα της Ενημέρωσης.\nΑυτό καλύπτει κάθε συλλογή των δεδομένων από τις εταιρείες, και οι ιδιώτες πρέπει να ενημερώνονται πριν από συγκεντρώνονται στοιχεία.\nΔικαίωμα στις διορθωμένες πληροφορίες.\nΑυτό εξασφαλίζει ότι τα άτομα μπορούν να έχουν ενημερωθεί τα δεδομένα τους αν είναι ξεπερασμένο ή ελλιπείς ή λανθασμένες.\nΔικαίωμα να περιορισμένη επεξεργασία.\nΤα άτομα μπορούν να ζητήσουν τα στοιχεία τους δεν χρησιμοποιείται για την επεξεργασία.\nΔικαίωμα ως αντικείμενο.\nΑυτό περιλαμβάνει το δικαίωμα των ατόμων να σταματήσει την επεξεργασία των δεδομένων τους για άμεση εμπορική προώθηση.\nΔικαίωμα στη Κοινοποίηση.\nΑν υπήρξε παραβίαση των δεδομένων που θέτει σε κίνδυνο έναν πελάτη προσωπικά δεδομένα, έχετε το δικαίωμα να ενημερώνεται εντός 72 ωρών από έχοντας λάβει γνώση της παράβασης.\nΝόμος των Cookie\nΣχεδόν όλες οι ιστοσελίδες χρησιμοποιούν cookies - μικρά αρχεία δεδομένων - για την αποθήκευση πληροφοριών σε λαούς web browsers. Ορισμένες ιστοσελίδες περιέχουν εκατοντάδες από αυτούς.


Sant'Agostino B&B από 134€. Bed & Breakfast σε Παλέρμο - KAYAK\nVia Sant'Agostino, 174, 90134 Παλέρμο, Σικελία, Ιταλία\n+39 334 998 8358\nΣχετικά με την τοποθεσία Sant'Agostino B&B\nΑυτό το κατάλυμα (Sant'Agostino B&B, Ιστορικό Κέντρο του Παλέρμο, Παλέρμο) απέχει 10 λεπτά με τα πόδια από: Καθεδρικός Ναός και Teatro Massimo (όπερα). Στις σημαντικές παροχές περιλαμβάνονται πολύγλωσσο προσωπικό, αποθήκευση αποσκευών και μια βιβλιοθήκη.\nΦωτογραφίες από το Sant'Agostino B&B\nΔιαθέσιμα δωμάτια στο Sant'Agostino B&B\nDouble Rooms(79€ - 107€)\nΠαροχές στο Sant'Agostino B&B\nΚριτικές για το Sant'Agostino B&B\nVia Sant'Agostino, 174, 90134 Palermo, Sicily\nTeatro Massimo309 μ\nMuseo Archeologico Regionale Antonio Salinas0.5 χλμ\nQuattro Canti0.6 χλμ\nΣαν Κατάλντο0.7 χλμ\nThe Martorana0.7 χλμ\nTeatro Politeama0.8 χλμ\nSt. John of the Hermits0.9 χλμ\nSant'Agostino B&B: Συχνές ερωτήσεις\nΠού βρίσκεται το Sant'Agostino B&B;\nΤο Sant'Agostino B&B βρίσκεται στη διεύθυνση Via Sant'Agostino, 174, περιοχή Monte di Pietà, 0,5 χλμ. από το κέντρο της πόλης Παλέρμο. Το κοντινότερο αξιοθέατο στο Sant'Agostino B&B είναι: Teatro Massimo.\nΠότε είναι το check-in και το check-out στο Sant'Agostino B&B;\nΣτο Sant'Agostino B&B, το check-in γίνεται στις 12:30 και το check-out στις 11:00.\nΠροσφέρει το Sant'Agostino B&B δωρεάν Wi-Fi;\nΝαι, το Sant'Agostino B&B προσφέρει δωρεάν Wi-Fi.\nΠόσο απέχει το Sant'Agostino B&B από το αεροδρόμιο;\nΤο Sant'Agostino B&B απέχει 24 χλμ. από το Παλέρμο Punta Raisi. Το Sant'Agostino B&B απέχει 79,3 χλμ. από το Trapani Birgi.\n4% φθηνότεροLocappart Agostino0 χλμΚλιματισμός+128€\n38% φθηνότεροAttic Terrace Gattopardo0 χλμΜόνο για ενήλικες, Κουζίνα, κουζινίτσα+83€\n38% φθηνότεροSuite Maria Al Capo 20 χλμΚουζίνα, κουζινίτσα, με κλιματισμό+83€\n41% φθηνότεροAppartamenti Maria Al Capo9 Εξαιρετικό (38 κριτικές)0,01 χλμΘέα στην πόλη, Κουζίνα, κουζινίτσα+79€\n78% φθηνότεροFz house9.5 Εξαιρετικό (8 κριτικές)0,09 χλμΜπαλκόνι, πετσέτες, Τηλεόραση επίπεδης οθόνης+30€\n76% φθηνότεροCapo Mon Amour10 Εξαιρετικό (3 κριτικές)0,09 χλμΚουζίνα, με κλιματισμό, Καφετιέρα+33€\n75% φθηνότεροSuite dell'Abbadia0,13 χλμΕστιατόριο, Δωρεάν Wi-Fi+34€\n69% φθηνότεροCasa Vacanze Jolly da Maria0,14 χλμΚλιματισμός+41€\n34% φθηνότεροHistoric center, 2 rooms, 2 toilets, terrace, lift, free Wi Fi10 Εξαιρετικό (10 κριτικές)0,15 χλμΚουζίνα, κουζινίτσα, wifi+88€\n37% φθηνότεροDimora Sant'Agostino 2.010 Εξαιρετικό (1 κριτική)0,13 χλμΘέα στην πόλη, Κουζίνα, κουζινίτσα+84€\n19% φθηνότεροCapo House9.9 Εξαιρετικό (8 κριτικές)0,09 χλμΘέα στην πόλη, Θέα στο βουνό, Κουζίνα+109€\nΑναζητήστε εκπτώσεις για το Sant'Agostino B&B στο Παλέρμο με την KAYAK. Αναζητήστε τη φθηνότερη προσφορά ξενοδοχείου για το Sant'Agostino B&B στο Παλέρμο. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Sant'Agostino B&B με την προσφορά που σας ταιριάζει καλύτερα. από 134€/βράδυ (οι πιο πρόσφατες τιμές για το ξενοδοχείο).


Ρις Γουίδερσπουν: Κάτι περισσότερο από μια απλή «ηθοποιός» | Protagon.gr\nH Ρις Γουίδερσπουν στο Λονδίνο πέρυσι, στην πρεμιέρα του φιλμ «A Wrinkle in Time» | EPA/FACUNDO ARRIZABALAGA\nΗ τρίτη υψηλότερα αμειβόμενη γυναίκα στο Χόλιγουντ αποδεικνύει με κάθε της επιχειρηματική κίνηση πως όντως... «ποιεί ήθος», καθώς διαμέσου της εταιρείας παραγωγής της, δίνει φωνή σε ομόφυλές της για να μοιραστούν τις ιστορίες τους\nProtagon Team 14 Δεκεμβρίου 2019, 09:55\nH Ρις Γουίδερσπουν στο Λονδίνο πέρυσι, στην πρεμιέρα του φιλμ «A Wrinkle in Time»\n«Ηθοποιός» σημαίνει κυριολεκτικά «αυτός που ποιεί ήθος» και η Ρις Γουίδερσπουν μπορεί να επαίρεται πως πληροί 100% τις… κυριολεκτικές προϋποθέσεις του επαγγέλματος.\nΚαι αυτό γιατί η 43χρονη Αμερικανίδα, μπορεί να ξεκίνησε ερμηνεύοντας «ελαφρούς» ρόλους ξανθών κορασίδων, αλλά τελικά, σχεδόν 20 χρόνια μετά, έχει εξελιχθεί σε μια… βαρέων βαρών εκπρόσωπο του φεμινιστικού κινήματος made in Hollywood, προασπίζοντας τα συμφέροντα πολλών γυναικών συναδέλφων της.\nΞεκίνησε ως «Legally Blonde», πήρε το Οσκαρ β’ γυναικείου ρόλου παίζοντας την Τζουν Κάρτερ, σύντροφο του Τζόνι Κας στο «Walk The Line», δίπλα στον Χοακίν Φίνιξ, και μετά… τίποτα, όπως λέει.\nΗταν απλώς μια όμορφη… φατσούλα για τις κωμωδίες τρόμου και τις ανάλαφρες κομεντί στη βιομηχανία του θεάματος.\n«Είχα εκνευριστεί με τους ρόλους που μου πρόσφεραν», θυμάται.\nΈκτοτε αφιέρωσε τον εαυτό της (και την περιουσία της) στην ανάδειξη των γυναικείων φωνών του αμερικανικού σινεμά.\nΣτην αρχή αγόρασε τα δικαιώματα του «Wild», της best seller αυτοβιογραφίας της Σέριλ Στρέιντ, και αναλαμβάνοντας την παραγωγή της κινηματογραφικής του μεταφοράς.\nΚαι κάπου εκεί ίδρυσε την Hello Sunshine, εταιρεία παραγωγής ταινιών και σειρών που βρίσκεται πίσω από την παραγωγή της πολυβραβευμένης σειράς «Big Little Lies».\nΤην βοήθησε φυσικά και το γεγονός πως η ίδια, για τον εαυτό της ως επαγγελματία, έχει θέσει απολύτως υψηλά στάνταρντ -και αντίστοιχα, αμοιβές.\nΗ Γουίδερσπουν δεν παίζει σε ταινία αν δεν έχει εξασφαλίσει αμοιβή κάπου μεταξύ 15-20 εκατ. δολαρίων, ενώ στις τηλεοπτικές σειρές αμείβεται με τουλάχιστον 1 εκατ. δολάρια ανά επεισόδιο.\nΜόνο με τα επτά επεισόδια της δεύτερης σεζόν του «Big Little Lies» έβαλε στην τράπεζα 7 εκατ. δολάρια.\nΚαι κάπως έτσι κατέληξε να είναι η τρίτη υψηλότερα αμειβόμενη ηθοποιός, με έσοδα 35 εκατ. δολαρίων (!) για το διάστημα καλοκαίρι 2018-καλοκαίρι 2019.\nΠριν καιρό, οι «New York Times» έκαναν αφιέρωμα στην εταιρεία παραγωγής της.\n«Αποστολή μου είναι να δημιουργήσω τηλεοπτικούς ρόλους για άλλες γυναίκες. Και πλέον δέχομαι προτάσεις για δουλειές ως παραγωγός – θέλουν να δουλέψουν μαζί μου», είπε η 43χρονη.\n«Βλέπω συνεχώς γυναίκες με απίστευτο ταλέντο να παίζουν τον ρόλο της συζύγου ή της φιλενάδας σε ενότητες ενός έργου που δεν ανταποκρίνονται στην υποκριτική τους τέχνη. Αρκετά πια», είχε προσθέσει σε συνέντευξη Τύπου της Ένωσης Κριτικών Τηλεόρασης.\nΠλέον, η Γουίδερσπουν είναι από τους θεμέλιους λίθους της Apple TV πλατφόρμας έχοντας δημιουργήσει η ίδια και βγάλει στον αέρα, εδώ και ένα μήνα, το «Τhe Morning Show» με την Τζένιφερ Ανιστον, μία σειρά που αποκαλύπτει πολλά για τη σεξουαλική (κι όχι μόνο) παρενόχληση των γυναικών στον εργασιακό χώρο.\nΗ αμοιβή που εισέπραξαν εκάστη για κάθε επεισόδιο ανέρχεται στο 1,1 εκατ. δολάρια, δηλαδή περίπου 884.000 ευρώ, «ροκανίζοντας» το μεγάλο μισθολογικό χάσμα που υπάρχει με τους άνδρες συναδέλφους τους.\nΜε την φίλη και κολλητή της Τζένιφερ Ανιστον στα παρασκήνια του «The Morning Show»\n«Οταν ξεκινήσαμε την παραγωγή του “Τhe Morning Show” το κίνημα #metoo δεν είχε συμβεί ακόμα. Απλά είχα αγοράσει το βιβλίο που μου είχε φανεί ενδιαφέρον. Κανένα σκάνδαλο, ούτε του Χάρβεϊ Γουάινσταϊν. Δουλεύαμε για ένα χρόνο και, ξαφνικά, τον Οκτώβριο του 2017 έγινε το μεγάλο μπαμ. Αποφασίσαμε να τα κάνουμε όλα από την αρχή. Ήταν η ευκαιρία να πούμε τις ιστορίες τόσων και τόσων γυναικών στα media, με μεγαλύτερη ειλικρίνεια και γενναιότητα και πρόκληση», λέει η ίδια η Γουίδερσπουν.\nΣτην εταιρεία παραγωγής της\n«Στο “Τhe Morning Show” οι άνδρες ήρωες είναι απίστευτα καλογραμμένοι και αυτό πιστεύουμε ότι θα δικαιώσει και το αντρικό κοινό. Είναι πολύ σημαντικό αυτό. Όταν συμβαίνει μία τέτοια κοινωνική κρίση, το σημαντικό είναι να την κοιτάμε από όλες τις πλευρές. Το #metoo έχει αποκαλύψει ότι υπάρχει ένα βαθύ τραύμα τόσο στους άνδρες όσο και στις γυναίκες. Πώς αισθάνεται ένας άντρας σήμερα; Τι συμβαίνει όταν η γυναίκα του, η κόρη του, η φίλη του τού αποκαλύπτει τι της συνέβη; Πώς αντιδρά; Τι μπορεί να κάνει; Η σειρά κοιτά με προσοχή κι όλο αυτό το κομμάτι», τονίζει με νόημα η 43χρονη επιχειρηματίας και ηθοποιός για την σειρά, μία από τις πιο ακριβές παραγωγές στην ιστορία της τηλεόρασης με 20 επεισόδια που έχουν κοστίσει ήδη περίπου 240 εκατ. δολάρια.\nΗ Apple έχει ήδη αγοράσει τρεις παραγωγές της Γουίδερσπουν στην προσπάθειά της να ανταγωνιστεί το Netflix, το Amazon και το Hulu.\nΕνώ και η αυτονομία της ως παραγωγός – κάτι που κέρδισε με το σπαθί της – της δίνει το δικαίωμα να ετοιμάζει μια σειρά για το Hulu βασισμένη στο μυθιστόρημα «Little Fires Everywhere», ενώ κάνει το ίδιο με το βιβλίο «Daisy Jones & The Six» για το Amazon.\nΠαραλαμβάνοντας, στις αρχές Δεκεμβρίου, το βραβείο για την συνολική προσφορά της στις γυναίκες που βρίσκονται στη σόουμπιζ που της απένειμε το Hollywood Reporter